Ekainaren 17an Zestoako ibilaldi neurtua egingo dute, eta bi ibilbide izango ditu - Urola Kostako Hitza : Urola Kostako Hitza\nEkainaren 17an Zestoako ibilaldi neurtua egingo dute, eta bi ibilbide izango ditu\nZestoako Agiro mendi klubak, udalaren laguntzarekin, Zestoako ibilaldi neurtua antolatu du ekainaren 17rako. Aurten, bi ibilbide izango ditu ibilaldiak: bata luzea, 32 kilometrotakoa; eta bestea motza, 20 kilometrotakoa.\nBertan parte hartzeko dagoeneko izena eman daiteke. Ekainaren 14ra bitartean, herrikrossa.com helbidean inskribatu behar da, 10 eurotan. Dena den, egunean bertan ere izango da horretarako aukera, baina egun horretan izena ematen dutenek 15 euro ordaindu beharko dute.\nMendizaleak Zestoatik abiatuko dira ekainaren 17an. Ibilbide luzekoek 07:00etan hasiko dute ibilaldia, eta motzekoak ordubete beranduago abiatuko dira. Irteeran parte hartzaile bakoitzak txartel bat jasoko du, eta ibilbidean egongo diren kontroletan erakutsi beharko dute. Ibilbidean zehar janaria eta edaria zein osasun zerbitzua izango da. Era berean, antolatzaileek jakinarazi dute bidean gerta daitezkeen ezbeharren ardurarik ez dutela izango, eta istripuren bat gertatzen bada, ibilaldia eten ahal izango dute edozein unetan. Dutxen zerbitzua izango da kiroldegian, eta ibilaldian parte hartzen dutenek, bestalde, elastiko bana jasoko dute.\nInformazio gehiago 665-75 69 52 edo 610-68 37 23 telefonoetan lortu daiteke.\nIkusi hemen ibilbideen grafikoa:


Han eta hemen: Baiona urdina da\nBaionako pestak hastear direla, jendeak azken egunak suharki iraganak ditu, jantzi xuri eta zapi gorri doia biltzeko, komertsanteen loria. Ixtantean, karrikara aterako dira, denak berdin-berdin, xuri, dirdirant, birjinal, garbi. Jakin gabe tronpatzen direla, beste behin.\nIduri du tipikeria, eta funtsean hala da gure herriaren amnesia kulturalari behatzen zaionean, baina estandar estetiko horren ingurukoak azpimarratu behar dira.\nKultura eta ohiturekin gora beheraka ibiliko gara, batzuk eta besteak, betiko soka-tiran.\nBatzuen aldetik, kondatu da Baionako pestak, Euskal Herriko pesta guziak bezala, xuri eta gorriz egin izan direla betidanik, hori dela egiazko euskal kultura. Diskurtsoa piska bat bortxatuz gero, argumentuak ere atxeman daitezke, tradizioa sinesgarriagoa bilakatzen dutenak. Eta jende uholdeak hutsetik sortu tradizio horretaz jabetuz joan diren heinean, egiazkoa den egia ahantzi da.\nBeste batzuei adituz geroz, beste zerbait agertuko da. Zaharrek oroitzen duten bezain urrun, Baionako pestak zerbait-zerbait izaten ziren (nahiz pesta horiek ez izan Baiona osoarenak, baizik eta auzo batzuenak: hainbat auzok bere bestak izaten ditu) nork bere herriko pestez erran lezakeen gisan. Egun horietan biltzen zirenak, baionesak ziren edo baionestartuak, langileak, sehiak, ama familiakoak eta beste, lanetik landa edo artetik gogotik ateratzen zirenak karriketan gaindi. Bizkitartean, oroitzapen horien kondaketan, ez du nehork zapi gorririk aipatzen, ez eta ere atorra xuririk. Memoriek salatzen digute jantzi beltzaunekin ateratzen zirela eta zapi bat eramanez gero, urdina zela.\nOrduan ere denak berdin-berdin ziren, itxuraz bederen, eta nahasketa seguraski gaurkoa baino handiagoa zitekeen; gainera, praktikoki aitor dezagun, beltzez ateratzea anitzez hobe zen zuriketak egin behar zituenarentzat baita ere bere abenturak sobera agerian utzi nahi ez zituenarentzat. Ahatik ez zitekeen xuriz bezain liluragarri, glamour eta komertzial.\nAzken urteetan, talde batzuek nahi izan dute, janzkeraren aldetik, bederen zapi urdina berriz sartu pestetan (beste hainbat ekimen kulturalen artean). Indarrak eginik ere funtsetara itzultzeko, bidea luzea izanen da, masak arrazoina baitu aspaldian.\nHortik, hutsetik asmatu errorik eta zentzurik gabeko ohitura baten aitzinean, jantzien dirdirak itsutzen dituenei beste batzuek segituko dute erraiten:\nBaiona urdina da.\nArgazkia: Baionako Pestak 2009 - Gaizka Iroz\nEtiketak "HanHemenka", Baiona, kultura, ohiturak


Jolastu dezagun – Kaixomaitia.eus | Bloga |Saltsa badago!\n“Ez izan buruarina maitasun kontuetan Matxalen. Kontuz ibili, ez jolastu sentimenduekin, izan zentzuduna…”. Titiak handitu eta nire kuleroetan abisatu barik agertu zen kutsu gorri batek “heldua” nintzela erabaki zuen egunetik errepikatu didate gurasoek esaldi bera. Behin eta berriro.\nAntza, ez naiz beraiek eduki nahiko luketen alaba ganorako eta zuzen hori. Ez naiz pertsona formala. Okerra naiz, akastuna, zinez, bide zuzenek aspertu egiten nautelako. Eta jolastea? Jolastea maite dut, izugarri, ez dakizue zenbat…\nLekeitiarrentzat ez omen dago antzara batetik zintzilik egotea bezalakorik, Tolosarrentzat inauterietako karrozen prestakuntzak edo Bilbotarrentzat Aste Nagusiko txosnek parekorik ez duten bezala. Donostiarrentzat, berriz, San Sebastian eguna izaten da urtean desiratuena.\nZoratuta dabil jendea, txano zuri eta guzti, alde batetik bestera “Sebastian bat bada zeruan” kantatzen. Asaldatuta dago nire pisu-kidea ere, gaurkoa ahaztezina izango dela oihukatuz. Bere ahizpa gaztearen baserritar jantzia darama. “Nirea baino estuagoa da eta ederki markatzen dizkit titiak”, horrela dio berak…\nPertsona berezia da oso. Udako egunetako lehenengo euri tanten usaina atsegin du, eta bustitzea, aterkirik gabe, ur tantak gorputzetik behera doazkion bitartean dantzatzea. Txokolate beltza gorroto duela dio, zuria maitatzen. Berezi deitzen diote, ezin izen egokiagorik aurkitu.\nOrduak aurrera doaz sagardo eta dantza artean, eta behingoan, ustekabean, nire metro eta erdi eskasa gainditzen duten ardozale xoratu horien guztien artean, begirada zorrotz bat aurkitu dut. Ezpain lodi eta bustiak, irribarre bihurria… Bai, bera da. Berotzen, erotzen, urduritzen, probokatzen eta kilikatzen nauen Asier, Bereziren mutil laguna.\nEz diogu oraindik elkarri hitzik esan, baina bere begiek ez dute zalantzarako tarterik uzten. Niri bezala, berari ere gure gorputzei euren hizkuntzan hitz egiten uztea gustatuko litzaioke, ziur nago. Desiratzen nau, nik bera adina. Askotan ez da berben beharrik izaten…\nTabernariek Eperrak eta Xalbadorren heriotza kantak jarri dituzte. Argia piztu dute, “Nuuuuun haaagooooo” hori indarrez, gogotsu, abesten geunden bitartean. Festa amaitu denaren seinale.\nTripa betetzeko okindegi baten bila doaz batzuk. Beste hainbatek, ordea, ez dute oraindik jaialdiari amaiera emateko asmorik. Parranda osteko goizetan besterik bururatzen ez diren galderekin bueltaka dabilen baten bat ere bada. “Zeren beldur gara? Ez al ditugu gauzak gehiegi konplikatzen?” Gu, baina, elkarrekin etxeratu gara, Berezi, Asier, eta hirurok…\nIgogailuan sartu eta eskua hartu dit Asierrek. Bere azala sentitu eta urduri jarri naiz berehala. Begiratu dudanean, ordea, barkamena eskatu eta askatu egin du eskua. Zertan dabil? Ze jolas mota da hau?\nPisura heldu orduko nire gelara joan naiz. Beroegi nago, eta Asier ondoko logelan dagoela pentsatzeak oraindik gehiago aztoratzen nau. Begiak itxi eta nirekin dagoela imajinatzen hasi naiz. Nire atzamarrak ezaguna duten bidea egiten hasi dira orduan, poliki…\nSorpresan harrapatu nau Asierren bisitak, eta ezustean bere ahotsak. Kuleroak arineketan jantzi eta zer nahi duen galdetu diot. Bere hitz aske eta eztiak sumatu ditut belarrian “jolas dezagun batera…”. Bizitzan bi motatako berbak daude: egunekoak (gure ardura eta arrazoiarekin zerikusia dutenak), eta gauean esaten direnak. Azken hauek gehiago sortzen dira gure irrika eta desioetatik…\nGoxoki dator, gustagarri. Baina ni erabat blokeatuta nago. Aurpegia nigana hurbildu eta musu gozoz bete nau, ahotik lepora, gora eta behera. Ezpainetan kosk egin, eta belarrietara igaro da… Ni gero eta beroago nago, eta nire arnasestuek ez dakite disimulatzen.\nEsku bat nire sorbaldan paratu eta bestea kamisetaren tirantearen azpitik sartu dit, laztanduz, ferekatuz, bularretara heldu den arte. Amets bat da edo benetan gertatzen ari da?\nOrduan kamisetak erantzi, berotasuna galtzeko beldur izango bagina bezala, eta aspaldi gogortu zaizkidan titiburuak miazkatzen hasi da. Bere mingaina nabaritzen dut, gora eta behera, alde batetik bestera, borobil antzekoak egiten… Batu gara, bular eta bular. Bere berotasuna ere sentitzen dut, bere izerdi hotza, bere taupada gero eta bizkorragoak. Laztanak, esku batekin bularretatik, bestearekin gerritik, eta bat-batez, ezaguna dudan beste hirugarren esku bat igarri dut izterretatik. Berezi da.\nNire harritasun aurpegia ikusi eta “sshh, ez pentsatu Matxalen, sentitu, besterik ez…”xuxurlatu dit bere ahots ezti eta suabe horrekin. Akabo. Desblokeatu naiz. Behingoan, beste nonbaitera joan zait burua. Eta zeinen gustagarria den arrazoia galtzea …\nBuruz gora etzanda nago, Asierrek nire titiburuekin jolasten duen bitartean, Berezik eskua kuleroen azpitik sartu dit, mugimendu lasaiak eginez. Emeki, heldu dira bere hatzamarrak nire hankartera, barnerantz irristatuz, igurtziz… Zeinen ondo egiten duen!\nBelauniko jarri eta gora igo da orduan, bere alua nire ahoaren parean gelditu den arte. Poliki hasieran, azkarrago gero, mingainarekin bere klitoriaren gozotasuna dastatzen hasi naiz, goitik behera, zirkunferentzia txikiak eginez. Ez dut inoiz emakume baten alua miazkatu, eta izugarri gustatzen ari zait.\nAsierren zakila sentitu dut orduan. Nire barnean sartzen hasi da, eta guztiz zabalik nauka. Nire barruan sumatzeak deskriba ezin dezakedan plazerra eragiten dit. Blai nago, blai gaude hirurok, sutan, hau gozamena! Hiru gorputz erabat biluzi mugimenduan, gero eta bizkorrago, arnasestuka…\nBerezi gerria mugitzen hasi da, suabe, begiak itxita, eskuekin bere bularrak ferekatzen dituen bitartean. Ahoa hasperen sakonak egiteko nola zabaltzen duen ikusteak oraindik gehiago berotu nau. Plazereko zorabioan galtzen hasi naiz, dardarka. Leher eginda nago, eta bat-batean, “aaaaahhh…!” garrasi ozen bat atera zait eztarritik. Hau bai orgasmoa! Zergatik itxaron dugu hainbeste elkarrekin gozatzeko?\nLo gelditu gara, biluzik, elkarri lotuta, sexu usain eta zaporea ahoan. Danbor hotsak isildu dira azkenean, eta isilik egongo dira beste urtebetez, datorren urtarrilaren 20a iritsi bitartean. Arrazoi zuen Berezik, egun hau ahaztezina izango da. Esperientzia izugarria, buru galtze itzela. Horixe baita sexua, hegan egitea, gozatzea, plazerra, bekatua… eta ni, irakurle maiteak, ni bekataria naiz…\nDesio ilortuen zeldak I


Irekia Eusko Jaurlaritza - Gobierno Vasco :: Europako Batzordeak Eusko Jaurlaritzaren eta finantza-erakundeen arteko akordiorako bidea zabalik utzi du enpresei abalak emateko\nEuropako Batzordeak Eusko Jaurlaritzaren eta…\nLehendakariak aurkeztutako 2.180 milioiko ezohiko programa osatzen duen neurri horri esker, 666 milioi euro mobilizatu ahal izango dira kreditutan, eta horietatik 400 milioiri Eusko Jaurlaritzak emango die abala.\nErabaki horren ondorioz, erraztu egiten da euskal enpresek finantzaketa lortzeko bidea, garai hauetako kezka nagusietako bat baita finantzaketa lortzea.\nNeurri hori Euskadin jarduten duten finantza-erakunde guztietara irekita dago.\nEzohiko programan biltzen diren neurri-pakete guztien artean, honako hauek abian jarrita daude: Elkarren Bermerako Sozietateentzako abal gehigarriak, Ekarpen funtsaren indartzea, Luzaroren abalak eta Europako Inbertsio Bankuaren kreditua I+Grako. Txoke-abalen linea berrirako dekretu bat onartzea geratzen da soilik, eta espero da datozen asteetan onartuko dela.\nEusko Jaurlaritzak gaur jaso du Europako Batzordearen behin-betiko onespena enpresen finantzaketa-arazoak arintzen lagunduko duen neurri berri bat aplikatzeko. Europako Batzordeak jakinarazi du Patxi Lópezen gobernuak finantza-erakundeekin formalizatu nahi duen abalen linearako bidea zabalik utzi duela.\nHitzarmena, atxiki nahi duten banku eta kutxa ororentzat irekita dagoena, gehienez ere 666 milioi euroko zenbatekoa ematean datza, eta zenbateko horretatik Gobernuak arrisku konpartituko 400 milioi euroko abalak emango ditu gehienez (% 60 Eusko Jaurlaritzak eta % 40 finantza-erakundeek) maileguetarako eta partaidetza-kredituetarako. ETEentzat, mikroETEentzat eta autonomoentzat da.\nBruselak emandako aldeko ebazpenean bi baldintza azaltzen dira neurria onartzeko (Eusko Jaurlaritzak onartu ditu dagoeneko); alde batetik, onartzen diren eragiketa guztiak berriak izango dira, hau da, ez dira aurreko kredituak berreskuratzeko edo berriz negoziatzeko izango.\nEta bestetik, Europako Batzordeak behartzen du Eusko Jaurlaritzaren neurria 'mínimis' arauaren araberakoa izatea, hau da, enpresa bakoitzari eman dakiokeen laguntza garbia 200.000€-koa izango da gehienez.\nBruselaren oniritzia lortu ostean, honako urrats hauek egin behar dira neurria gauzatzeko: lehenik eta behin, Eusko Jaurlaritzaren Kontseiluak hitzarmena onartu beharko du, eta ondoren, Jaurlaritzaren eta hitzarmen horretan parte hartu nahi duten finantza-erakundeen arteko hitzarmena sinatu beharko da.\n2.180 milioiko programaren barruan\nNeurri hori berrienetako bat da joan den martxoan onartutako ezohiko programaren barruan; neurrihorri esker, 2.180 milioi euro mobilizatu ahal izango dira ekonomia sustatzeko eta Euskadiko enpresek dituzten finantzaketa-arazoei konponbideak aurkitzeko.\nHazkunde ekonomikoa eta jarduera ekonomikoa jardunean jarriko dituzten zikloen aurkako txoke-neurriak sustatzeko jarri zen abian Patxi López Lehendakariak aurkeztutako neurri-paketea.\nNeurri-pakete horretan enpresei laguntzeko tresna berriak sustatu dira, enpresek lehiakortasun-eraldaketa eta nazioartekotzea lortzeko dituzten estrategiak, I+G+Bn inbertsioak egiteko planak, eta industria-jardueran eta enpleguan eskaera handiak nahiz trakzio-inpaktu bereziko kontratuak egikaritzeko gaitasuna bultzatzea ahalbidetzen duten tresnak, alegia.\nPrograma horretan biltzen diren neurriek zuzeneko eragina izango dute ekonomia-jardueran, eta, beraz, enpleguaren sorreran eta mantentzean.\nNeurri horien guztien artetik, honako hauek abian daude jada: Elkarren Bermerako Sozietateentzako abal gehigarriak, Ekarpen funtsaren indartzea, Luzaroren abalak eta Europako Inbertsio Bankuaren kreditua I+Grako. Txoke-abalen linea berrirako dekretu bat onartzea geratzen da soilik, eta espero da datozen asteetan onartuko dela.\nZehazki, euskal enpresei finantza-laguntza emateko ezohiko programa honela egituratzen da:\n1.- 550 milioi ematea maileguetarako Elkargi eta Oinarri elkarren bermerako sozietateen bitartez (EBS). Maiatzaz geroztik abian dago.\n2.- Hitzarmena programa horri gehienez ere 660 milioi euroko zenbatekoaren truke atxikitzen diren finantza-erakundeekin. Hitzarmen hori gaur baimendu du Bruselak.\n3.- 50 milioi euroko abala ematea Luzarok inbertsioak egiteko eta birfinantzaketarako, gehienez ere 100 milioi mobiliza ditzake. Abian dago lehenengo hiruhilekotik aurrera.\n4.- Foru Aldundiekin adostuta dagoen Txoke Abalen Dekretu Berria, Europako Batzordeak baimena eman ondoren. Aurreikusitako abalaren zenbatekoa 200 milioi euro da. Dekretua onartzeko fasean dago, baina aurreikusten da datozen asteetan onartuko dela.\n5.- Abalak ematea Ekarpeni partaidetza-mailegu estrategikoetarako. 100 milioiko zenbatekoa du. Onartuta dago.\n6.- Ekarpen-ekiko akordioa bultzatzea trakzio-efektua duten inbertsio handiko proiektuetan parte hartzeko eragiketa berriak sustatzeko. Administrazioek (Eusko Jaurlaritza eta Aldundiak) dagoeneko formalizatu dute 20 milioi euroko kapital-zabalkuntza, eta zenbateko horri Kutxabank-ek 150 milioi gehituko dizkio proiektu berriak finantzatzeko. Urtarrilean onartu zen.\n7.- Eusko Jaurlaritzaren I+G+Bko Programa (2010-2014) finantzatzeko Inbertsioen Europako Bankuak (IEB) aurten eskaini duen mailegutik 400 milioi euroko ekarpena egitea.\nHortaz, horrek guztiak esan nahi du aurten 2.180 milioi euroko paketea jarri dela euskal enpresen eskura.\nEUSKAL ENPRESEN EKONOMIA JARDUERA ETA FINANTZAKETA SUSTATZEKO NEURRIAK\nETEei finantza-laguntza emateko programa\nA) Zirkulantearen finantzaketa EBSen bitartez\nB) Hitzarmena finantza-erakundeekin (abalak % 60 eta % 40)\nC) Luzaroren abalak inbertsioetarako eta birfinantzaketarako\nTrakzio-proiektuei laguntzeko programa\nA) Txoke-abalak (EBk baimendu ostean)\nB) Ekarpeni abalak ematea partaidetza-mailegu estrategikoetarako\nC) Ekarpen bultzatzea trakzio-efektuko inbertsio handiko proiektuetan parte hartzeko eragiketetarako\nEIBaren kreditua I+Gko programetarako\nVitoria-Gasteiz, 2012ko maiatzaren 24a\nUndak Eusko Jaurlaritzaren 2.276 milioiko ezohiko finantzaketa neurriak aprobetxatzera animatu ditu euskal enpresariak


ETAko lau preso Euskal Herritik hurbilago dauden espetxeetara lekualdatu dituzte - Noticias de Gipuzkoa\nETAko lau preso Euskal Herritik hurbilago dauden espetxeetara lekualdatu dituzte\n– m.t. 23.06.2021 | 00:07\ndonostia – ETAko lau preso Euskal Herritik hurbilago dauden espetxeetara lekualdatzea agindu du Espetxe Erakundeetako Idazkaritza Nagusiak, nahiz eta horietako bi Basauriko eta Martuteteko espetxeetan sartuko dituzten.\nArkaitz Agote Cillero eta Agustin Almaraz Larrañaga dira aipaturikoak. Lehenengoa El Duesoko (Kantabria) espetxetik Martutenera eramango dute; bigarrena, berriz, Zuerako (Zaragoza) espetxetik Basaurira ekarriko dute.\nBi kasu horietan Espetxeen Idazkaritzak adostutako lekualdatze berriak dira; izan ere, Agote 2020ko urrian ekarri baitzuten Granadatik Kantabriako kartzelara, eta Almarazek aldiz, lau hilabete eman ditu Zueran, otsailean Estremerako kartzelatik (Madril) hurbildu zutenetik.\nArkaitz Agote Cillero 2007ko apirilaren 2an sartu zuten kartzelan eta 25 urteko zigorra betetzen ari da, hondamena, talde armatuari laguntzea eta lehergailuak edukitzea leporatuta.\n2025eko abenduan beteko du zigorraren 3/4a, eta Idazkaritzatik adierazi dutenez, espetxeratze legedia onartu du, erakundetik aldendu da, indarkeria errefusatu du, eta biktimei eragindako kaltea konpontzeko nahia ere agertu omen du. 2020an 15 urteko kartzela-zigorra ezarri zion Auzitegi Nazionalak, 2006ko otsailean Mutrikuko Itsasoko Gizarte Institutuaren egoitzan bonba bat jartzeagatik.\nAgustin Almaraz Larrañaga 1995eko abenduaren 29an sartu zuten kartzelan, eta 30 urte eta hiru hilabeteko zigorra betetzen ari da, hilketak, atentatuak eta terrorismo delituak leporatuta.\n2014ko azaroan bete zituen zigorraren hiru laurdenak, eta bigarren gradua eman diote. Jose Javier Arizkuren Ruiz, Kantauri, ETAko buruzagiarekin batera, Juan Maria Atutxa Eusko Jaurlaritzako Herrizaingo sailburuaren hilketa planifikatzeagatik zigortu zuen Justiziak.\nHurbildu duten hirugarren presoa, kasu honetan Sevilla IIko espetxetik El Duesora, Ibai Aginaga Guinea da. 2003ko uztailaren 19an sartu zuten kartzelan eta 20 urteko zigorra betetzen ari da armak gordetzea, zilegi ez den elkarteko kide izatea eta dokumentuak faltsutzea egotzita.\nEta adostutako azken lekualdaketa Aitor Cotano Sinderena da; Cadizko Puerto III espetxetik Dueñasera (Palentzia) ekarriko dute. 2008ko uztailaren 27an espetxeratu zuten, eta 25 urteko zigorra betetzen ari da hainbat deliturengatik: sute eta hondamendi terroristak, talde armatuari laguntzea eta armak gordetzea. 2027ko apirilean beteko du zigorraren 3/4a.\nAVT Terrorismoaren Biktimen Elkarteak ohar baten bidez salatu duenez, aste honetan asteartez eman dute lekualdatzeen berri, eta ez ohi bezala ostiralean, datorren igandean Kongresuak urtero egiten duen biktimen omenaldia izango delako.\n"Komunikazio hau ahalik eta gehien urruntzea komeni zen", kritikatu zuen AVTk, eta bide batez deitoratu zuen "zer dira ba lauzpabost terrorista?" astearte honetan Kataluniako buruzagi kondenatuei emandako indultua aipatuz.


NORMATIVA-GESTION-MASTERES-Capitulo-6 - Masterrak eta Graduondokoak - UPV/EHU\nVI. Kapitulua. Indarraldia eta eskumenak eskuordetzea\nArautegi hau UPV/EHUk bakarrik antolatutako master guztiei aplikatuko zaie. UPV/EHUk beste unibertsitate batzuekin batera antolatzen dituen programa ofizialen kasuan ere aplikatuko da arautegi hau baina, horrez gain, erakundeen arteko lankidetza hitzarmena hartuko da kontuan.\nUnibertsitateko Masterretan aldaketarik egin nahi izanez gero, Graduondoko Batzordeak beren-beregi eman beharko du baimena, eta horretarako ezarrita dauden izapide guztiak egin beharko dira.\nArautegi hau 2022/2023 ikasturtean sartuko da indarrean.\nGraduondoko Batzordeari ahalmena ematen zaio arautegi hau garatzeko arau osagarriak eman ditzan, eta ikasturtero datak, egutegiak eta eranskinak egunera ditzan, graduondoko ikasketen arloan eskumena duen errektoreordearen proposamenari jarraituz.\nGraduondoko ikasketen arloan eskumena duen errektoreordeari ematen zaio arautegi hau aplikatzean sor daitezkeen gorabeherak interpretatu eta ebazteko ahalmena.\nGraduondoko Batzordeari ahalmena ematen zaio arautegi hau hurrengo ikasturteetan egokitzeko.\n(Beste leiho bat zabalduko du) EBAZPENA, 2022ko apirilaren 4koa, Universidad del País Vasco / Euskal Herriko Unibertsitateko Graduondokoaren eta Etengabeko Prestakuntzaren arloko errektoreordearena, Unibertsitateko Masterren Gestiorako Arautegia argitaratzekoa.


Urtzi Urrutikoetxea. Kazetaria/idazlea - Santutxu y más\nUrtzi Urrutikoetxea. Kazetaria/idazlea\nPágina principal > Artículos > Urtzi Urrutikoetxea. Kazetaria/idazlea\n“Orain asko sortzen delako, behar duguna da mundukoa gurera ekartzea”\nHona hemen Urtzi Urrutikoetxeari egindako elkarrizketaren bigarren zatia. Oraingo honetan, arlo literarioan landutakoa sakonki azalduko digu.\nZein ikuspegi duzu egungo euskal literaturaz?\nUste dut oso indartsua, potentea eta ausarta egiten dela, oso gauza berriak. Uste dut inoizko egoera onenean gaudela eta alde horretatik gozada bat da.\nEz daukagu kapazidaderik idazten eta publikatzen den guztia irakurtzeko. Beharbada hori da garai bateko ametsa izango zena ze orain dela berrogei urte egoera hau pentsaezina zen eta euskaraz ere heldu gara puntu horretara.\nNoski egiten den guztia ez da ona, gauza txarrak ere egiten dira beste hizkuntzatan bezala baina uste dut oso lan interesante eta proiektu ausartak egiten ari direla. Autore indartsuak irteten ari dira eta alde horretatik ni oso gustura.\nDena den badaukat kezka bat askotan idatzi izan dudan itzulpenarekin. Asko itzultzen da, gero eta gehiago baina oraindik uste dut gehiegitan gaztelerara jotzen dugula munduko gauzak irakurtzeko.\nAdibidez Estatu Batuetako edo Alemaniako nobela bat nahi badugu, gazteleraz irakurtzeko ohitura handia dago eta gaur egun itzulpena oso ona egiten da.\nOraindik harrera txikia dela uste dut eta merezi du ze itzultzaileak kriston lana egiten ari dira. Argitaletxeek apustua handia egin dute, izan ere, kostu aldetik garestiago da adibidez eskubideak lortzea baina niri asko gustatzen zait ere kanpoko literatura gurera ekartzen ari dela eta hor ere liburu asko eta asko ari direla ateratzen eta horietako asko apustu handia eginda.\nHorrez gain itzultzaile eta gidoilari gisa ere aritu zara…\nNiretzat itzulpengintza oso inportantea da eta inoiz esan izan dut Txillardegik Leturia idatzi zuenean Mitxelenari aipatu zion bazeukala nobela bat berak euskaratu nahiko lukeena garai hartan eta Mitxelenak euskaratu ez ezik sortu beharko genukeela erantzun zion. Izan ere garai hartan euskaraz ez zegoen ezer eta sortu behar zen.\nOrain asko sortzen delako behar duguna da mundukoa gurera ekartzea. Azkenean gu mundura begira bizi gara, oso antzekoak izan gaitezke Aleman edo Portuges batena beraz munduan daukagun hori gurera ekartzea gustatuko litzaidake.\nTarteka nahi izan ditudan lanak egin eta ekarri ditugu. Adibidez Popeia kurdoa Durangoko azokara ekarri genuen 2010ean Kurdistan herri gonbidatua izan zenean. Hor bazeuden lantxo batzuk eginda eta guk hori euskaratu genuen. Txalaparta argitaletxea animatu zen publikatzera eta bueno esperientzia oso diferentea izan zen eta animatu nintzen hori egitera.\nBertsolaritzan ere zertxobait edo beste egin duzu…\nSantutxuko Bertso Eskolan ia umetatik nago eta oso gustora joaten naiz oraindik ere. Gaztetxotan zerbaitetan ibili nintzen baina orain…\nKantuan ez dut askorik destakatu baina bestelakoan beti egon naiz bertsoaren inguruan eta bertsozale elkartean ere behar izan denean hor egon izan naiz.\nAdibidez, Donosti 2016an nazioarteko topaketa bate gin nahi izan zen inprobisazioaren bueltan ari zen jendearekin eta hor ibili nintzen.\nBeste esperientzia kurioso bat izan zen 2005eko txapelketan, hau izan zen Barakaldoko Bec pabiloira ekarri zen lehena, eta ahalegin berezi bat egin nahi izan zen Euskal Herriko erdaldunengana hurbiltzeko. Orduan Radio Euskadirekin adostasun bat egin zen astero bertso txapelketa erderaz komentatzeko. Asteburuan bertso Saioa egiten zen eta ostiralean Radio Euskadin batzen ginen eta gazteleraz komentatzen genuen asteburuko Saioa. Ideia zen euskal mundutik urrun dagoena baina era berean zure auzokoa izan ahal den hori, behintzat inbidia puntutxo hori edo gustua sartzea.\nBerezia izan zen. Han egoten ginen Felix Linares eta beste batzuk eta kuriosoa zen ze terminologia guztia, batzuetan oso arrunta dena euskaraz, erderaz ikasi beharra geneukan, adibidez oina emanda, pie forzado ziren bertsozale elkartetik pasa zizkidaten gaztelerazko terminologiak. Egia esan, niretzat interesantea izan zen ariketa ze batzuetan munduko beste puntara joaten gara baina aldiz auzokideak ez gaitu ezagutzen, ez daki zertan ari garen eta azken finean hurbiltzeko ariketa polita izan zen.\nZer suposatzen dute zuretzat burutu dituzun langintza bakoitzak?\nNi berez azken aldian eta profezioz kazetari bezala nabil eta horretatik bizi naiz, hori da egiten dudana. Batez ere telebista egiten dut baina idaztea beti gustatu zait orduan ahal dela ere artikuluak dauzkat Berrian, eta ahal izan dudanean ere Free Lance egitea gustatu zait.\nGero, beste modu baten ere poesia edo literatura beti gustatu izan zait. Orain igual ez dut azken urteotan hainbesteko tarterik eduki ezer kreatiboa ateratzeko baina egia da azken urteotan hori ez dudala hainbeste landu.\nEta bertsolaria bueno, ez naiz inoiz oso plazazalea izan, Bilbo aldean zerbait egin nuen baina hori besterik ez. Hala ere Santutxuko Bertso Eskolan segitzen dut joaten ostegunero, badira hogeita hamar urte hara noala eta niretzako bada nire asteroko arnas gune polit bat, lagunekin batu, tragoren bat hartu, zerbait kantatu eta listo. Oso gustora egoten naizen lekua da.\nEta zein nahiago duzu?\nEz dut zergatik kendu bat…\nEgia da azkenaldian kazetaritza izan dela gehien hartu didana eta nahiko nuke igual apurtxo bat limitatu eta literaturara gehiago hurbiltzea. Askotan pentsatzen duzu denbora dudanean gehiago dedikatuko diot honi eta beste honi gutxiago eta bueno egia esan ahalko banu nahiko nuke literaturan gehiago ibili eta dedikazio handiagoa ematea.\nMomenturen baten ari zara kazetaritza eta egunerokoa egiten eta nahi duzu apur bat erlaxatu, hori utzi eta agian horren hibridoa egin, literatura baina kronikaren mundutik ibiliz, hau da, estilo periodistikoa eta literarioa batzen diren leku horretan. Ez biharko edo gaurko gauza bat egin baizik eta azkenean urte askotako bagajea daukagunez, esperientzia hori igual liburu batean atera.\nGogoan dut harkaitz Canok esaten zuena: “Batzuetan gazteak denbora izaten du baina igual oraindik esperientzia gutxiago gauzak kontatzeko eta aldiz beste batzuek zer kontatu eta esperientzia bai baina denborarik ez” eta azkenean batzuek nagusian edo urteak aurrera joan ahala ateratzen dute guztia, bai esperientzia eta bai denbora ere.\nAzkenik, zer daukazu esku artean etorkizunari begira?\nOrain ofizio bezala esan dezagun, Eitb-n nabil. Beste alde batetik, PEN taldean sartuta nago. PEN International-en euskal adar bat da, kazetari eta idazleen oso elkarte handi bat, 20000 idazle baino gehiago mundu osoan. Londresen dago zentrala eta Egunkariaren itxierarekin 2004ean sortu zen lehen euskal taldea. Lehenago egon ziren beste bi ahalegin.\nEgia esan dedikazio handia daukat horretan, Nazioarteko kongresu eta bilera askotan egon naiz. Garai batean asko egin genuen adierazpen askatasunaren defentsan eta hemen gertatzen ari ziren kasuak eramaten, egunkaria kasu.\nEra berean gure kultura apur bat hurbiltzen saiatzen gara euskal literatura edo halako aldizkariak eramaten eta horrek egia esan konplizitate asko sortu du.\nDuela gutxi Londreseko bulegoan egon nintzen. Gero, maiatzean, Chiapasen daukagu bilera bat hizkuntza indigenen urtea delako aurten eta hor ere badaukagu proiekturen bat, urrian Filipinetan kongresua eta beste hainbat gauza.\nHor nahiko sartuta nabil gauza Euskal Herriko eta euskararen mundua nazioartera zabaltzen. Legebiltzarrera ekarri genuen Iranen heriotzera kondenatuta zegoen kazetari kurdu baten familia eta segitzen dugu apur bat lan horretan eta era berean gurera kanpora eramaten.\nOrduan ni eremu horretan gustora nago. Horiek dira epe laburrera begira eskuartean ditudan gauzak.\nPrevious StoryJonatan Fernández. Afectado por Fibrosis quística\nNext StoryFarmacia David R. Peña


Irekia Eusko Jaurlaritza - Gobierno Vasco :: Mutilazio genitala prebenitzeko etorkinen elkarteekin elkarlanean aritzeko apustua egingo du Emakundek\nMutilazio genitala prebenitzeko etorkinen…\nBihar, otsailak 6, Nazio Batuek hala erabakita, Nesken Mutilazio Genitalaren aurreko Tolerantzia ezaren Nazioarteko Eguna ospatzen da.\nEAEn mutilazio genitala egiten den herrialdeetatik etorritako 11.000 pertsona inguru bizi dira eta herri hauetako familietakoak izateagatik mutilazioa jasateko arriskuan egon daitezkeen nesken kopurua 1.000 ingurukoa da. Hala ere, potentzialki arriskuan dagoen populazioa oso mugatua da eta lokalizaturik dago, eta honek alarmarik piztu gabeko interbentzio baterako bidea ematen du.\nMutilazio Genitalaren prebentziorako interbentzioak arlo guztien parte hartze eta koordinazioa dakar, hau da, osasun arloa, hezkuntza, zerbitzu sozialetako profesionalen parte hartzea, eta baita ere, etorkinen elkarteekin, mutilazioa ematen den herrialdeetako populazioarekin lan egiten duten elkarteekin, eta bestelako elkarteekin.\nAzken lan hau Enplegu eta Politika Sozialetako sailarekin elkarlanean egingo da, Biltzenen (Gizartaratzea eta Kultura arteko Bizikidetzaren Euskal Zerbitzuaren) bitartez. Helburua da komunitate hauetako pertsonak beraiek, izatea arazo honi aurre egiteko tresnak eskuratuko dituztenak, inolako erruduntasun edo estigmatizazorik gabe, eta emakumeen ahalduntzea ardatz hartuta.\nOrain arte hainbat pauso eman dira mutilazioaren prebentzioan EAEn. EAEko egoeraren diagnostiko bat egin eta gero, Osasun saila, Osakidetza eta Emakunderen elkarlanaren ondorioz, Emakumeen Genitalen Mutilazioa. Euskadiko osasun sisteman gomendatutako jardunen gidaliburua eta esku hartzeko oinarrizko printzipioen liburuxka argitaratu ziren. Hezkuntza sailak ere beste gida bat aurkeztu zuen. Hauetan mutilazioa egiten den herrialdeetatik datozen emakume eta neskatoak artatzen dituzten profesionalei gomendio batzuk luzatzen zaizkie. Honekin batera, aipatzen da edozein esku-hartzetan ekidin behar dela herri, komunitate eta familien estigmatizazioa, eta, aldiz, testuingurua kontuan izan behar dela, haien biktimizazio bikoitza ekiditeko.


Lurra | Lurralde\nInork ez daki nola heldu ziren uranio-gatz horiek, baina Aiarako Garbigunean azaldu ziren. Non eta Garbigune batean. Kristalezko pote baten barruan zeuden, maleta metaliko batean sartuta, soilik kortxo eta aireko poltsa baten babespean. “No tocar, peligro”, erradioaktibitatea adierazten duen nazioarteko…\nJuanma Gallego 2013/03/15 2014/09/30 Lurra, Natura, Zientzia No Comments\nUranioa GarbiguneanRead more\nArroila Handia, ‘baliorik gabeko’ hura\nGarcia Lopez de Cardenas kapitain espainiarrak aurrean zuen espektakulua ez zen nolanahikoa. 1540eko abuztuaren 15a zen, eta bera eta berarekin batera zihoazenak izan ziren Arroila Handia ikusi zuten lehen europarrak. Espedizioan parte hartzen zutenetako batzuk arroila jaisten saiatu ziren. Egun…\nJuanma Gallego 2013/01/22 2014/09/30 Geografia, Lurra, Natura No Comments\nArroila Handia, ‘baliorik gabeko’ huraRead more\nEz dago argi noiz hasi zen, baina bai noiz bukatu. XIX. mendean tenperaturak bere horretara bueltatu ziren. Batez ere Europako iparraldeak tenperaturarik hotzenak nozitu zituen, baina hotzak planeta osoa menderatu zuen. Europan zenbait glaziar asko handitu ziren, eta hainbat eta…\nJuanma Gallego 2013/01/16 2014/09/30 Lurra, Natura, Zientzia No Comments\nIzotz Aro TxikiaRead more


Udazkeneko euria - Auñamendi Eusko Entziklopedia\nAriane Films produkzio-etxe eusko-madrildarrak produzitu zuen filma, 1989an. José Ángel Rebolledo izan zen zuzendari. Lluvia de otoño film ederra da. Mugimendu erromantikoaren espiritua aldatu nahi du zeluloidera, urtebete lehenago Gonzalo Suárezek bere Remando al viento (1987) filmarekin egin zuen bezala.\nDaniel idazlea krisian dago. Emaztearekin partekatzen duen etxea utzi, eta bidaia bati ekiten dio bakarrik, bere egoerari irtenbide bat bilatzeko. Filmaren osagai erromantikoa indartzeko, margolan berezi batzuk ageri dira beti zintzilik protagonista lotarako gelditzen den hotel tristeetan: Gitarrista zahar itsua, Picassorren etapa urdinekoa (garai horretako urdina bakardadearen eta tristeziaren metafora garbia zen), edo Caspar David Friedrich-en Mondaufgang ubre der See paisaia lirikoa. Daniel, azkenean, Euskal Herrira heltzen da. Haurtzaroa eman zuen landetxean jartzen da bizitzen, orain arreba bizi baita hor. Laster, senar-emazte gazte batzuk ezagutzen ditu, Ricardo eta Paula, eta idazlearen bizi lasaiak sekulako astindua jasaten du berriro, Danielek maitasun-harreman bat izan baitzuen Paularekin aspaldi. Hark, ordea, istripu bat eduki ondoren, oroimena galdu du, eta ez du deus ere gogoratzen. Daniel, laster, Paula berreskuratzen saiatzen da, baina alferrik. Porrot berri horrek bakardadera kondenatzen du berriro idazlea. Rebolledok maiz lortzen du filma inguratzen duen hats erromantikoak bizia har dezan. Zoritxarrez, mundu erreala eta ametsena nahasten ditu: Rebolledok iradoki nahi du, batzuetan, Paularen eta Danielen arteko harremana idazlearen irudimenaren fruitu izan daitekeela.\nBi mailak sekula ez dira osoki batzen, eta horrek nahasmena sortzen du ikuslearengan. Lluvia de otoñok badu beste problema larri bat: Rebolledok, laurogeigarren hamarkadako bigarren erdiko euskal zuzendari frankok bezala, atzerriko antzezleei ematen dizkie protagonisten postuak. Antzezle horiek, ordea, normalean, oso gutxi lagun diezaiokete euskal zinemari. Kasu honetan, Kiel Martin antzezle amerikarrak egiten du Danielena. Kiel Martinek ospe apur bat bereganatu zuen Hill Street Blues (Canción triste de Hill Street) telesailean aritu zenean. Tamalez, oraingoan ez da gauza Danielen barruko abentura erdiragarria emozioz adierazteko. Oso hotz ageri da, ez daki gauzak adierazten, eta, horrela, ikuslea ez da sartzen istorioan. Kritika gogorrak jaso zituen Rebolledoren lan bitxi eta iradokitzaileak. Ikusleek ere, ez zuten ongi hartu. Filmeko musika zoragarria da. Alberto Iglesias donostiarrak konposatu zuen.


AZKORRIAK 11. FEIDA | elinberri\n2016. azaroak 9 Albisteak, Xiberoko Botza\n11 gerren esne sasoa abiatü da Muskildiko Azkorria labarari gaznakagian, gasna erosleen eta süstengazaleen eskertzeko gisan feida bat antolatzen da “Lur bat, talde bat, gazna bat” mezüarekin hamazazpi artzainen artean altxatü zen gaznategia eta 10 urteren bürüan, bere leküa egin dü. 460 000 ezne butilla edo pinta bildü dütü iragan sasuan eta gazna haboroxeenak, %65a saldü da Akitania esküaldean Bordele artino eta Tolosako salgia handietan; %5a aldiz Hego Eüskal Herrian. Egün, 16 artzain dira eta 6 lanpostu badira gaznategian. Feida baliatü da bisitaren egiteko eta memento goxo baten igaraiteko laborari eta erosleen artean. Merkatü ttipi bat ere izan da, gaznategian saltzen diren leküko mozkin zonbaitekin, eüskal bixkotxa, Irulegiko ardua, Eztigar sagarrardua, besteak beste. Hitzordua, goizanko 10 etarik arrestiko 6ak arte Muskildiko azkorria gaznategian.


EKE-k euskal kultura ondare immaterialaren 5 inbentario-fitxa plazaratzen ditu — Euskal kultur erakundea\nInbentario nazionala egina da KOI-ren babesteko eta ezagutza zientifikoaren garatzeko. Kultura ministerioak (Ondareen zuzendaritza nagusia) mantentzen eta eguneratzen du. Kultura praktikak dokumentatzen dituzten deskripzio fitxaz osatua da. Fitxa horiek, etengabe arraberritzen diren bizi-praktikak baizik ez dituzte biltzen: "kultura ondare immaterialaren izaera dinamikoa eta bizia beti errespetatu behar da" (2003ko Hitzarmenaren printzipio etikoak, 8.). Halaber, fitxa horietan agertzen diren informazioak momentuko praktikaren deskribapen bat baizik ez dira.\nXiberoko dantza maisuak eta dantza eskolak\nIhauteri garaiko etxe itzuliak Lapurdin\nThierry Truffaut-k (Euskal Herriko besta eta dantza tradizioen antropologo aditua, Lapurtarrak, Herri Soinu, Lauburu eta Etniker Iparralde bezalako elkarteen kidea), eta Terexa Lekumberri-k (antropologoa eta ondare immaterialaren arduraduna EKE-n), fitxa horiek idatzi dituzte. Horrez gain, ikertzaile eta aditu batzuek laguntza eman dute, izan ekarpen idatzi baten bidez, edo ikerketak eta idazlanak gure esku ezarriz. Hala ere, fitxen osaketa posible izan da tokiko ikerketetan parte hartu duten praktika horien ondokoei edo eramailei esker. Bukatzeko, fitxa horiek, Pirinio-Atlantikoetako departamenduekilako partaidetza baten karietara, EKE-k kudeatzen duen Eleketa programaren baitan bilduak izan diren lekukotasun anitzez aberastu dira.


barkatu, barka [Sareko Euskal Gramatika]\nOro har, barkatu/ barka ez da izaten diskurtso-markatzailea. Ikus Euskaltzaindiaren Hiztegian:\nbarka eskatu, barka eska, barka eskatzen du ad. Barkamena eskatu. Lehenengo, Jainkoari barka eskatu. Barka eskatu behar du.\nbarka eske adb. Barkamena eskatuz. Nire jokabideaz damututa, barka eske natorkizue. Zeruko barka eske ari dira, noiz arte ez dakitela.\nBirformulatzaile gisa erabiltzen denean, informazio okerra daraman elementu baten ordez, beste bat sartzen da, edukia zuzentzeko eta hobetzeko.\nFormaren zuzenketa ikusten dugu hemen:\nBEATRIZ.- San Francisco ezagutzeko gogoa dut. Izan al zara sekula San Franciscon?\nGORKA.- Behin baino gehiagotan. Hango zubia, hango kaleak, hango ikuskizunak…\nMIKEL.- Marikoi asko… Barkatu, homosexual asko omen dago san Franciscon. ( Goenkale)\nAdibide horretan, aurretik esandako hitz bat zuzentzeko sartu da barkatu, ustez beste hitz egokiago batez ordezkatzeko.\nEdukia hiru modutan zuzen daiteke barka(tu) birformulatzailearen bidez:\n1) erreferenteren zuzenketa partziala\n2) enuntziatuaren zuzenketa partziala\n3) enuntziatuaren zuzenketa erabatekoa\nIkus ditzagun zuzenketa horiek banaka adibide hauetan:\nJULIA- Eta niri ere iruzurra egin balidate?\nAGURTZANE.- (irribarre tristez) Nola izan zintezke hain zinikoa? Ba al dakizu nor gogorarazten didazun? Nire senar maitea. Barkatu, senar ohia. Ez zarete ba elkar hartuta arituko berriz ere? ( Goenkale)\nMARIA LUISA.- Zer tokatzen zait, pagatzea ala ordaintzea? (Konturatu da nahastu egin dela) Barkatu, ordaintzea ala kobratzea esan nahi nuen. ( Goenkale)\nGazako kokagune guztiak bertan behera uzteko asmoa duela helarazi zion atzo Israelgo lehen ministro Ariel Sharonek Haaretz egunkariari. «Gazan dauden hamazazpi kokaguneak desegiteko plana prestatzeko agindua eman dut», adierazi zuen. «Nire asmoa da kokaguneak bertan behera uztea, barkatu, beste leku batean berrezartzea; arazoa dira guretzako eta behin betiko bake hitzarmena adosteko gauden leku horietatik joan beharko ginateke», zehaztu zuen lehen ministroak. ( Berria)\nAtal birformulatzaileak erabat baliogabetzen du birformulakizunean emandako informazioa. Aurreko adibidean, esaterako, esatariaren benetako asmoa kokalekuak lekuz aldatzea da, eta ez suntsitzea.\nMINTZATU DA. Erregea mintzatu da astelehen arratsaldean. Barkatu, ez omen dugu erregerik. Presidentea da mintzatu, Nicolas Sarkozy. (Herria)\nLehen enuntziatutik inferentzia bat ateratzen da, hau da, Frantzian errege bat dagoela: (erregea mintzatu da astelehen arratsaldean); baina atal birformulatzaileak zuzendu egiten du inferentzia hori.\nEsapide honek beste balio batzuk ere baditu. Atal zuzentzailearen bidez azaltzen da, birformulakizunean zer eman nahi izan den aditzera:\nEta 2008an euskal selekzioak urratsak egiten jarraituko du linborantz, barkatu, ofizialtasunerantz. ( Berria)\nMarkatzaile honen bidez, autobirformulazioak ez ezik (esatariak bere burua zuzentzen du) heterobirformulazioak ere gauza daitezke (entzuleak edo mezuaren hartzaileak zuzentzen du enuntziatua):\nNEKANEk ez du erantzuten.\nKOLDO.- Naroarekin ondo zaudela esan didazu…\nNEKANE.- Inoiz eduki dudan bikotekiderik onena da. Zorte handia daukat berarekin.\nKOLDO.- Barkatu, “bigarren” bikotekiderik onena esan nahiko duzu…( Goenkale)\nEuskara Institutua, EHU, "barkatu, barka", Sareko Euskal Gramatika (SEG), www.ehu.eus/seg


Euskadi Streaming 2017 jada abian\nNoiz sortua: 04 Iraila 2017\nAktore eta baliabide tekniko berrien eskutik, atzo Euskadi Streaming egitasmorako grabaketei ekin zioten Bilbon. Aurtengo saioan guztira sei aktore, bi kameralari eta soinu teknikari batek hartuko dute parte grabaketetan eta websaila sortuko dute. Websail honek hamar atal izango ditu, eta bertan, gazte talde baten pasadizioak eta bizipenak azaladuko dira. Argazkian, Maria Quitana (Idoia), Aitor Tejedor (Telmo), Ainhoa Oleaga (Ainhoa) eta Alain Ojinada (Xabi), sailaren antzezle nagusiak. Saila urtea amaitu baino lehen YouTuben egongo da ikusgai, aurreko ekoizpenak bezala.\nOskar Azkarate, Baskegurreko zuzendaria elkarrizketatu dugu\nNoiz sortua: 24 Abuztua 2017\nHilero egiten ohi dugun moduan, oraingo honetan Oskar Azkarate, Basegurreko zuzendaria elkarrizketatu dugu. Elkarrizketa paperezko euskarrian ez ezik, ikusentzunezko formatoan ere zabaldu nahi izan dugu, eta hona hemen dagokion bideoa. Interesgarria izango zaizulakoan, ikustera animatzen zaitugu.\nGazteon KZ, abuztuan ere zure ondoan\nOporretan joango ginela uste al zenuen? Inolaz ere ez. Gazteon KZ aldizkariak abuztuan bere 96. alea zabaldu du. Eta paperezko euskarria lortzea ezinezkoa izan bazaizu, hona hemen, hilero bezala, edizio digitala, goza dezazun.\nHemen duzu Ekonomiaren KZ aldizkariaren 100. zenbakia\nZenbaki borobila oraingo honetakoa: Ekonomiaren KZ aldizkariak 100 zenbaki bete ditu. Eta hementxe duzu ba ehungarrena, irakur dezazularen zai. Ekin iezaiozu ba!\nBorja Musons, Taxien euskal federazioko presidentea, Ekonomiaren KZn elkarrizketatua\nNoiz sortua: 24 Uztaila 2017\nEkonomiaren KZ aldizkariaren 2017ko uztaileko alean Borja Musons, Taxien euskal federazioko presidentea, elkarrizketatu dugu, taxien eta orohar autoren bidezko garraio publikoaan aplikazio berrien ondorioz sortu diren liskarren eta sektoreak gainditu beharko dituen erronken inguruan mintzatu gara. Hona hemen elkarrizketa ikusentzunezko euskarrian.\nArrakasta bikaina lortu du Bilboko saltoki historikoetara egindako bisita gidatuen ziklo berriak\nAmaitu dira jada Bilboko saltoki historikoetara egindako bisita gidatuen ziklo berria, eta emaitza bikaina izan dela adierazi dute Fundazioaren aldetik antolaketa lanetan diharduten lagunak. Ehun lagunetik gora hartu dute parte aurten buruturiko lehenengo ziklo honetan, eta sarritan 100 urtetik gora dituzten saltokiak bisitatu ahal izan dituzte. Bisitaldi gidatu hauetan gida profesional batek Bilboko hiriko bilakaera azaltzen du, saltokien ekarpenarekin batera uztartuz, izan ere Bilbo betidanik merkataritza eta saltokiekin oso oso lotu egon omen da, hiriaren bilakaeran eragin handia izanik. Saltokietara iristerakoan, dendetako jabeek taldeari harrera ematen diote, eta bere negozioaren nondik norakoak azaltzeaz gain, hainbat pasadizo ere kontatzen dituzte. Aurtengo lehenengo bisitaldi hauek uztailaren 6, 13 eta 20an burutu dira. Bisita guztiak arratsaldeko 18etan Arriagako plazatik abiatu dira, eta bi orduko iraupena izan dute.\nEkonomiaren KZ hementxe eskuragarri\nEgin ohi dugun moduan, hona hemen eskuragarri Ekonomiaren KZ aldizkariaren 2017ko uztaileko alea. Euskadiko informazio ekonomiko guztia euskara hutsean aurkituko duzun aldizkari bakarra.\nUztaileko Gazteon KZ aldizkariaren alea, jada eskuragarri\nHona hemen 2017ko uztailari dagokion Gazteon KZ aldizkariaren uztaileko alea. Oraingo honetan “Maider” argazki nobelaz gain, ohiko edukiak eta albisteak eskaintzen dizkizuegu.\nLeizaola Fundazioak dokumental berria ekoiztu du\nNoiz sortua: 26 Ekaina 2017\nLeizaola Fundazioak, Eusko Jaurlaritzako Bakegintza eta Bizikidetzarako Idazkaritzaren laguntzarekin batera, oroimen historikoa berreskuratzeko xedea duen ikusentzunezko berria ekoiztu du. Iaz burututako lan honetan frankismoren garaian euskal kulturak eta euskara berak ere jasan zuten jazarpena aztertzen da, garai horiek zuzenean bizi eta ezagutu zituzten protagonisten adierazpenak jasotzen dituelarik. Honela, faxismoak ezarritako debekuei aurre eginez, eta euskal kultura berreskuratzeko asmoz, hainbat talde sortu eta eratu ziren Euskal Herriko hiri eta herrietan. Eta, horiekin lotuta, ikastolak jaio ziren, hauen sorkuntza eta bilakaerari arreta berezia eskainiz.\nXabier Ochandiano, Bilboko Udaleko zinegotziari egindako elkarrizketa, bideoan ikusgai\nBilboko Ekonomi Garapen, Merkataritza eta Enplegu Saileko Zinegotzi Ordezkaria den Xabier Ochandianori egindako elkarrizketa bideo formatoan eskaintzen dugu jarraian. Elkarrizketa 2017ko ekaineko Ekonomiaren KZ aldizkarian idatzizko formatoan zabaldu dugu jada.\nBaduzue eskuragarri Gazteon KZren ale berria\nNoiz sortua: 21 Ekaina 2017\nHona hemen jada Gazteon KZ aldizkariko 2017ko ekaineko ale berria. Irakurri patxadaz eta gozatu bertan eskaintzen dizkizugun edukietaz. On egin!\nEkonomiaren KZ aldizkariaren ekaineko alea\nJosean Sanchori egindako elkarrizketa, bideoan ikusgai\nNoiz sortua: 12 Ekaina 2017\nEkonomiaren KZ aldizkariaren 97. zenbakian Josean Sanchori, Adisbaskeko presidentea, egindako elkarrizketa eskaintzen dizuegu ikusentzunezko honetan.\nMaiatzeko Gazteon KZ aldizkariaren zenbaki berria\nNoiz sortua: 22 Maiatza 2017\nHona hemen Gazteon KZ aldizkariaren 2017ko maiatzeko zenbakia, ondorengo estekan eskuragarri dagoena.\nEkonomiaren KZ aldizkariaren 97. zenbakia, jada eskuragarri\nMaiatzeko alea badago jada webgune honetan eskuragarri. Sakatu “igehiago irakurri” atalean, eta aldizkariaz gozatu!\nTorturari buruzko erakusketa Barakaldon\nNoiz sortua: 18 Apirila 2017\nAmurrio eta Basauri bisitatu ondoren, Giza Eskubideen urraketa larriei buruzko erakusketa Barakaldora iritsi da. Apirilaren 18tik 28ra arte, Barakaldoko Zuazoko Kultur Etxean egongo da ikusgai. Sarrera, nola ez, doan eta librea da. Erakusketan torturari arreta berezia eskaintzen zaio, munduan barrena gaitz larri honek duen eragina aztertuz. Era berean, tortura ondo ikertzeko eta aurre egiteko tresnak ere aipatzen dira, Europako Giza Eskubideen Auzitegia edota Estanbuleko protokoloa, besteak beste. Erakusketa maiatzaren 2tik 12ra bitartean Barakaldoko Euskaltegian egondo da.\nJavier Vitoria, Deustuko Unibertsitateko irakasle erretiratuari egindako elkarrizketa\nNoiz sortua: 12 Apirila 2017\nJarraian Javier Vitoria, Deustuko Unibertsitateko Teologia irakasle ohia eta gizarte gaietan aditua den Bilboko Elizbarrutiko apaizari egindako elkarrizketa eskaintzen dizuegu.\nGazteon KZ aldizkaria, webgune honetan hilero Scribden bidez\nEkonomiaren KZ aldizkariko apirileko alea\nEkonomiaren KZ aldizkariaren martxoko alea\nGiza Eskubidei buruzko erakusketa ibiltaria\nFundazioa terrorismoaren biktimei begirune eta elkartasuna adierazteko ekitaldian\nJose Maria Iruarrizagari egindako elkarrizketa\nEkonomiaren KZ aldizkariaren azken alea\nEHUko ikasleak, Legebiltzarrean Fundazioak antolatutako bisitaldian\nEkonomiaren KZ aldizkariaren urtarrileko zenbakia\nIñigo Bullain EHUko irakaslea elkarrizketatu dugu\nJose Miguel Erdozain, Ekonomiaren KZn elkarrizketatua\nJolas berriak jolasak.eu webgunean\nEkonomiaren KZ aldizkariaren 92. zenbakia\nVII. Gazte Topaketaren laburpen bideoa, ikusgai\nEuskara Bizia, aurten ere arrakastatsu\n“Jentila eta Morroia” film labur berria\nEuskara Bizia, aurten ere abian\nLiburu berria aurkeztu dugu\nOrrialdea 8-(e)tik 14-(e)ra


Anari, Mursego, Christina Rosenvinge eta abar, 2019ko MAZ Basaurin - bizkaie.biz\nBizkaie! 2018-12-20 12:28 Musikea\nBihar, barikua, hasiko dira sarrerak saltzen.\nChristina Rosenvinge | Ikusi handiago | Argazki originala\nMAZ Basauri jaialdiko antolatzaileek 2019ko kartelaren barri emon dabe. Aurreko urteetan legez, asteburu bi hartuko ditue, udabarrian, musika alternatiborik onena herriko plaza eta antzokietara eroateko. Apirilaren 26 eta 27an eta maiatzaren 3 eta 4an izango dira emonaldi nagusiak.\nKartelean danetariko izenak agiri dira. Lehenengo egunean, Christina Rosenvinge eta Anari izango dira izarrak eta, biharamunean, Toundra eta Mursego. Bigarren asteburuan, Viva Suecia eta Triangulo de Amor Bizarro taldeek girotuko dabe iluntzea, baita honeek be: Iseo & Dodosound with The Mousehunters, eta Hakima Flissi.\nHorrezaz gan, Rockein banda lehiaketearen azken edizinoko irabazleek aukerea izango dabe MAZ Basaurin joteko. Batzuk kaleko dobako kontzertuetan entzun ahal izango doguz, beste batzuk areto barruko emonaldietan. The Owl Project, Haxotz, Agian eta Voltium izango dira Rockeineko ordezkariak.\nMAZ Basauri ez da musika jaialdi hutsa, harago doan egitaraua be badakar. 2019an be, umeei zuzendutako Txiki MAZ eta zinemeagaz lotutako Zine MAZ zikloak antolatuko ditue, baina egitarauaren barri aurrerago emongo dabe.\nOrdainpeko kontzertuetako sarrerak bihar, barikua, ipiniko ditue salgai, Kutxabanken kutxazainetan eta Social Antzokian. Ganera, urtarrilaren 15era arte, eskaintza berezia egingo dabe: Egun bakarreko sarrerea 8 euroan eta bonoa 25 euroan salduko ditue.


Radio Euskadin eta Euskadi Irratian egindako adierazpenetan, Azpeitiko alkateari sinesgaitza iruditzen zaio Eusko Jaurlaritzak eta Aldundiak "legezkoa ez den proiektu bat" defendatzea.\nNagore Alkorta, Azpeitiko alkatea, artxiboko irudi batean. Argazkia: EITB Media.\nCorrugados Azpeitia enpresa berriro zabaltzeko aukera dela eta sortu den polemikaren aurrean, zorrotz erantzun dio Nagore Alkorta Azpeitiko alkate (EH Bildu) eta Eudeleko lehendakariordeak Arantza Tapia Ekonomiaren Garapena eta Azpiegituretako sailburuari. Azken horrek atzo esan zuen, Azpeitiko Hirigintza Planaren arabera, Corrugados berriz irekitzea posible izango litzakeela, eta, horrenbestez, oztopo bakarra "politikoa" dela.\nAlkortaren arabera, ez da egia Tapiak esandakoa, eta, orain arte duten informazioaren arabera, Hirigintza Planaren kontra legoke herrigunean dagoen enpresa berrabiaraztea. Hori dela eta, Udalaren erabakien aurrean "errespetua" eskatu dio sailburuari, eta argi esan dio ez dela "borondate politiko kontua", "legedi kontua" baizik. Hala, "sinesgaitza" iruditzen zaio legezkoa ez den proiektu bat defendatzea Eusko Jaurlaritzako eta Gipuzkoako Foru Aldundiko ordezkariek.\nHorrekin lotuta, halaber, gai hau hedabideetan nola zabaldu den ikusita, harrituta dagoela ere esan du Azpeitiko alkateak. Horren irudikoz, "oso arraroa da" gaia hedabideetan izaten ari den oihartzuna, Udalak, oraindik, proiektuaren xehetasunak ezagutzen ez dituenean. "Horrelako gai bat mahai baten bueltan eztabaidatu aurretik, inplikatuta dauden aldeekin, hedabideetara aireratzea oso arraroa da", esan du\nGaiaren inguruko galdeketa bat egiteko aukerari buruz galdetua, Alkortak esan du momentu honetan aukera hori ez dagoela mahai gainean. "Gai honekin, oraingoz, herri galdeketa bat egitea ez da aukeretako bat. Behin proiektua bere osotasunean ezagututakoan eta Corrugados berriro abian jartzeko legezko aukera bat balego, herritarrek parte hartu behar dutela iruditzen bazaigu, orduan bai, galdeketa ez genuke baztertuko", esan du.\nBerretsi duenez, Azpeitiko Udalak jarri du mahai gainean aukera bideragarri bat: Corrugadosen jardueraren zati bat herrigunetik atera eta Trukutxo eremura eramatea. Horren harira, ziurtatu duenez, enpresako buruzagiekin izandako bilera batean "aukera hori aztertzeko prestutasuna" agertu zuten, hasiera batean, baina "arrazoi ezberdinak tarteko", jarrera aldatu zuten. Alkateak uste du "Jaurlaritza prest balego aukera hori aztertzeko", enpresak ere kontuan hartuko lukeela.


Free chat Salford (City eta Borough). Ausazko arrotz doan txateatu berehala Salford (City eta Borough) tik.\nFree chat Salford (City eta Borough)\nOngi etorri Chatroulette Salford (City eta Borough)Edozein lekutan, munduko pertsona aleatory bat konektatzeko. Chatroulette Salford (City eta Borough) dezakezu honako aukeren artean aukeratu:- Guztiak pertsona mota Salford (City eta Borough) doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nSalford (City eta Borough) hirien zerrenda:


2018ko uztailaren 16a, astelehena | Ordua Euskal Herrian 22:24:55\nOrain arte mantso-mantso joan den tren lasterraren proiektuak arrakala sortu du Nafarroako Gobernuari sostengua ematen diotenen artean. Geroa Bai azpiegituraren aldekoa den bitartean, EH Bildu, Ahal Dugu eta Ezkerra aurka daude. Gure gogoa holako loturak egiten trebea baita, nik tren lasterra kontzeptua entzuten dudan bakoitzean pasadizo bat gogoratzen dut: XX. mende hasierako baserritar bikote ezkonberria Irunera joan da, Madrilerako trena hartzeko. Sekula holakorik egin gabeak izanik, pozik daude oso, ezkonbidaia lehenbizikoa eta azkena ere izan zitekeela jakitun.\n“Goizian irten Irundik eta/iluntzerako Madrila”. Txirrita-k kantatu bezalako bidaia luzea da hori: hamabi ordukoa. Ezkonberriek ibilbidea egin duten egunean, ordea, Norteko Ferrokarrila uste baino azkarxeago joan da. Abiatu direnetik hamaika ordura Madrilen dira gazteak. Eta zein da bikotearen erreakzioa? Gaurko talaiatik begiratuta harrigarria iruditu arren, goibel daude biak, bidaia uste baino laburragoa izan delako. Bidaiatik ordu bat kendu dietela iruditzen zaie.\nBerriki jakin dugunez, Estatuak hartuko du bere gain obra lanen kudeaketa osoa, Nafarroako Gobernuak horretan aitzina egiteko asmorik ez duela argudiatuta. Albistea pozgarria ez izan arren, alde onik ere badu: gaiak laukoan sorturiko tentsioa gutxitzen lagungarri izan daiteke\nAbiadura handiko trena ezagutu ez zuen bikote hark, seguruenik, guk baino gehiago zekien bizitzaren bidaiaz. Gauza jakina da orain oso azkar bizi garela, azkarregi. Eta bidaiatu ere horrela egin nahi dugu: ziztu bizian batetik bestera, ahalik eta azkarren heltzeko, helmuga besterik ez gogoan. Trenean ere, trepeta elektronikoren bat mahai gainean paratuta joanen gara, telefonoari etengabe begiratuz, kaskoak belarrietan jantzita. Paisaiari eta ondoan dugunari kasurik egin gabe, hori dena denbora galtze hutsa delakoan. Gaurko gizartean ahantzirik dago bidaiaren plazera, erremediorik gabe.\nEta erremediorik izanen al du etorkizuneko trenak laukoan sortu duen pitzadurak? Geroak esanen digu. Berriki jakin dugunez, Estatuak hartuko du bere gain obra lanen kudeaketa osoa, Nafarroako Gobernuak horretan aitzina egiteko asmorik ez duela argudiatuta. Albistea pozgarria ez izan arren, alde onik ere badu: gaiak laukoan sorturiko tentsioa gutxitzen lagungarri izan daiteke. Nire ustetan, aldeko zein aurkakoek tren lasterraren orain arteko abiadurari erreparatu beharko liokete, desadostasunak hausturarik ez duela merezi frogatzeko. Esan bezala, proiektua Nafarroa eta Gipuzkoa lotzen zituen Plazaola zaharra baino mantsoago ibili da orain arte, hemen eta Estatu osoan; eta legegintzaldia amaitzeko falta diren bi urteetan ere, nekez hartuko du abiadura handirik.


Irati Alcantarilla Urdanpilleta — Xilaba\nIrati Alcantarilla Urdanpilleta, Mizel Mateo 8ko txikia\nIrati, orain dela bi urte agentzia bidez erosi zinuen Argentinarako bidaia ezeztatua izan zen. Gaur, Mizel, agentziako arduradunak deitu zaitu eta bidai birtuala egitea proposatu. Irati hasita 3na bertsu 8ko ttipian.\nIrati Alcantarilla Urdanpilleta Puntuari erantzunak\n(doinua : haizeak bidali du...). 1) Telebistan dabiltza hedatzen beldurra... 2) Gezurra ta egia bereizten nork daki?\nIrati Alcantarilla Urdanpilleta, Gillen Hiribarren 10eko txikia\nBikotea zirezte Irati eta Gillen. Irati etxera sartzen zaren bakoitzean, Gillenek ordenagailua bat batean ixten du. Irati hasita, 3na bertsu 10eko ttipian.


Arraina jan behar ez duzun lau kasu | Consumer\nItsasoko produktuak elikagai-iturri oparoa dira, baina, batzuetan, kontsumitzeak arazoak ekar ditzake. Esango dizugu noiz ez zenukeen jan behar\nArraina planetako elikagairik osasungarrienetako bat da, Elikadura eta Nekazaritzarako Nazio Batuen Erakundearen arabera (FAO). Horiek kontsumitzeak kalitate handiko proteinak, bitamina-dosi handia (A eta D) eta fosforoa, magnesioa eta selenioa bezalako mineralak ematen ditu, besteak beste. Gainera, omega 3 gantz-iturri oparoa da, arazo kardiobaskularrak saihesten laguntzen duena. Baina batzuetan ez da gomendagarria jatea, alergiak edo osasun-arazoak sortzen dituelako. Lau kasu horietan saihestu behar duzu.\n1. Arrainarekiko alergia\nElikagaien alergiak immunitate-mekanismo bat duten elikagaien kontrako erreakzioak dira, Osasunaren Mundu Erakundearen arabera. Nazioarteko erakundeak 70 elikagai baino gehiago identifikatu ditu. Arrainak du eragin handiena. Arrain zuriak (bakailao freskoa, gazia, urraburua edo legatza, besteak beste) eta urdinak (orratza, antxoa, antxoa, atuna edo hegaluzea) kontsumitzeagatik gerta daitezke.\nElikagaiekiko alergia duten Pertsonen Espainiako Elkarteko (Aepnaa) adituek diotenez, arrainarekiko alergiaren sintomak jakia jan eta berehala edo lehenengo orduan agertzen dira. Ohikoena ahoko azkura edo faringea izaten da, gorrixkekin edo babekin (urtikaria). Aurpegian eta gorputzean, ezpainen, betazalen edo belarrien hantura (angioedema) ager daitezke. Jan eta hurrengo lehen orduan ere ager daiteke, gorakoak edo beherakoa izanez gero.\n“Arnas aparatuan errinitisa edo asma ez dira hain ohikoak, baina alarma-sintomak dira”, nabarmendu dute aepnaako adituek. Paziente asmatikoek erreakzio larriak izateko arrisku handiagoa dute. Anafilaxia eragin dezaketen sintomak dira arnasteko zailtasuna, arnasketa etena, eztula errepikakorra edo lehorra, mingaina handitzea, eztarri itxia, zurrunga, zorabioa, zurbiltasuna, ezpainak edo azal urdinxkak, pultsu ahula edo akidura.\nKasu horietan, arrainak, haien eratorriak eta osagai gisa osagairen bat izan dezaketen produktuak dietatik kentzea da irtenbidea.\n2. Histamina bidezko intoxikazioa\nAlergiaren, Asmaren eta Immunologiaren Akademia Amerikarreko (AAAAI) adituek diotenez, histamina bidezko intoxikazioa elikadura-pozoitze mota bat da, eta, askotan, elikagai horiekiko alergia batekin nahasten da, antzeko sintomak eragiten dituelako (aurpegia eta gorputza gorritzea, goragalea, ahoan erretzea edo buruko mina, besteak beste). Oro har, toxikotasun-sintomak irentsi eta 5-30 minutura hasten dira, baina kasu batzuetan sintomak bi ordura atzeratzen dira, adituek azaltzen dutenez.\nHistamina bidezko kutsadura ere ardoetatik edo hestebeteetatik etor daiteke, baina arraina da gehien sortzen duen elikagaia. Eta histamina-toxikotasuna sortzeko joera handiagoa dute arrain mota batzuek: atuna, berdela, antxoa, sardinzarra, arrain urdina, limoi-arraina eta orratz-arraina.\nTenperatura desegokietan kontserbatzearen edo higienerik gabeko manipulazioaren ondorioz sortzen da kutsadura hori. Beraz, histamina kopuru handia egoteak freskotasun falta adierazten du.\n3. Anisakiasia edo anisakidosia\nAnisakiasia anisakis parasitoak eragindako gaixotasuna da: bi zentimetro inguruko luzera duen zizare bat. Larbak giharrean eta sabelaldean bizi dira, besteak beste, legatza, bakailaoa, atuna, zefalopodoak (txibia, txokoa eta olagarroa) eta krustazeoak (karramarroak, otarrainak). Espainian, arrainaren % 36k anisakisa du, bereziki Kantauri itsasotik datorrenak (% 50), eta arraroagoa da Mediterraneoan (% 6 bakarrik), 2017an argitaratutako Kontsumitzaileen eta Erabiltzaileen Erakundearen (OCU) azterketa baten arabera.\nAnisakisa zure urdailera iristen bada, baliteke sintoma hauek izatea: gastroenteritisa, urdaileko mina, gorakoak, goragalea, beherakoa edo idorreria. Kasu larrietan, hesteetako buxadura eragiten du. Ez du sukarrik ematen. Alergia bat ere eragin dezake, arraina jan eta minutu batzuetara edo ordu gutxira.\nParasitoa eta larbak izozteko modu bat da (gordinik edo erdi prestatuta jan behar denean), edo, bestela, jaki sakona egitea. Biztanleen %20k eta %30ek anisakisaren antigorputzak dituzte, bizitzan behin baino gehiagotan parasitoarekin kontaktuan egon direlako. Baina horrek ez du esan nahi alergikoa denik. Alergikoa izateko, sintomatologia gastroalergikoa izan behar da, arraina jan eta 24 eta 48 ordu artean agertzen dena, eta urtikaria sortzen duena, eta batzuetan ezpainak edo betazalak puzten dituena.\n4. Azido urikoa, kontuz arrain urdinarekin\nHiperurizemia edo hezueria odolean azido urikoa metatzean gertatzen da. Batzuetan, gorputzak gehiegi ekoizten du, ez da behar bezala kanporatzen edo purina askoko elikagai gehiegi hartzen dira. Mapfre Fundazioko adituek diotenez, gaitz hori duten pertsonek haragi koipetsuak, erraiak, itsaskiak eta arrain urdinak murriztu edo saihestu behar dituzte.\nBiztanle gehienentzat, astean bitan edo gehiagotan arrain urdina jatea gomendatzen da; hiperurizemia duten pertsonen kasuan, aldiz, kontsumoa mugatu egin behar da, gehienez astean behin edo bitan hartuz. Hezueri akutua edo azido urikoen maila handia izanez gero, arrain urdinaren ordez zuria erabiltzea gomendatzen da, koipe eta purina gutxiago baitu.\n2004an, The New England Journal of Medicine aldizkariak artikulu batean adierazten zuenez, haragi gorriko eguneroko errazio gehigarri bakoitzak % 21 handitu lezake tantak edukitzeko aukera. Julio Basulto dietista-nutrizionistak ere jaso du azterketa, eta esan du astean arrain-anoa bakoitzak % 7 handitu dezakeela tanta-arriskua.\nMunduan inoiz baino arrain gehiago jaten da. Kontsumoa urteko batez besteko %3,1era igo zen 1961 eta 2017 bitartean, munduko populazioaren urteko hazkundearen ia bikoitza (%1,6) aldi berean, eta animalia-jatorriko gainerako elikagai guztiena baino handiagoa (haragia, esnekiak, esnea), FAOk egindako azken azterketa . Per capita terminoetan, arrainaren kontsumoa lehen bederatzi kilogramokoa zen 1961ean, eta orain 20,5 kilogramokoa 2018an. Esportatzaile handiena Txina da (% 14ko kuotarekin), ondoren Norvegia (% 7) eta Vietnam (% 5). Urtean 179 milioi tona inguru (harrapaketak eta akuikultura) giza kontsumorako erabiltzen dira. Etorkizunean gehiago jatea espero da. FAOk aurreikusten du 2030ean 204 milioi tona baino gehiagoko arrantza-ekoizpena izango duela. Espainian, urteko arrain-kontsumoa 23,07 kilogramokoa da, Nekazaritza, Arrantza eta Elikadura Ministerioak argitaratutako Espainiako elikadura-kontsumoari buruzko azken txostenaren arabera. Galizia, Euskadi eta Asturias dira gehien jaten duten autonomia-erkidegoak. Galizia da rankingaren buru: 29,63 kilo lagun eta urte bakoitzeko; ondoren, Euskadi (28,52 kilo) eta Asturias (27,65 kilo).\nalergia anisakis azido uriko Pescado-eu


Proiektuak | Zubi Zahar Herri Ikastola\nEskaintza akademikoa bermatzeko egin beharreko lan zehatzez gain, zeharkako beste hamaika proiektu eta plan ditugu martxan Zubi Zahar Herri Ikastolan, hezkidetza, elkarbizitza, hizkuntza trataera, euskara eta euskal izaera eta bestelako puntuak lantzeko eta gure hezkuntza proiektua aurrera eraman ahal izateko.\nLehen Hezkuntzarako material integrala sortzeko eta aplikatzeko Ikastolen Txanela Proiektuan sartuta gaude.TXANELA proiektua derrigorrezko lehen hezkuntzako etapa osorako ikasmateriala da, 6tik 12 urtera bitarteko haurrentzat\nBizikidetzaren helburu nagusia ikastolako ikasle, irakasle, langile eta familiaren arteko eguneroko harremanak hobetzea da. Gure ikastolan talde bat dago helburu hauek bultzatzeaz arduratzen dena. Talde honetan ikasle, irakasle eta gurasoak parte hartzen dute, eta esan behar da, hau dela talde bakarra 6. mailatik aurrerako ikasleek parte hartzen dutena.\nEuskaraz Bizi Ikastolen Elkarteak sortutako eta Ikastolek bere egindako proiektua da. Bere helburua eskola-jardueretan ezezik, bizitzaren egoera guztietan eta ikastola bakoitzaren testuingurua kontutan hartuz, euskararen erabilpena sustatzea da


250 ipuin gaztelaniaz eta 250 ipuin euskaraz inprimatzea\nIpuinari alta ematea ISBNn. ISBN bat behar dugu gaztelaniazko bertsiorako eta bat euskarazko bertsiorako\nIpuina euskarara itzultzea\nSarien merchandising-aren kostua\nBideoa eta web bannerra\nSariak postaz bidaltzea\nSariak posta arruntez bidaltzea\nIlustrazioen diseinua eta maketazioa\nEdukien idazketa eta berrikuspen ortopografikoa\nAleak inprimatzea liburu-dendetan saltzeko\nGoteo-gastuak + bankua\nGoteo bidezko salmentari lotutako gastuak\nIpuina braillez inprimatzea\nONCErekin elkarlanean, ipuina braillez inprimatu nahi genuke.\nKomunikazio-kanpaina hedabideetan eta sare sozialetan\nKomunikabideetan eta sare sozialetan zabaltzeko kanpaina, salmenta eta banaketa handiagoa lortzeko\nProiektuaren diseinu grafikoa\nProiektua komunikatzeko arteak eta diseinuak\nGuztira € 4.140 € 13.990\n“Gora desberdintasuna, Juliette” 5 eta 9 urte bitarteko umeei zuzendutako ipuin irudiztatua da, euskarazko eta gaztelerazko bertsioak dituena. Helburu nagusia da, eguneroko egoeren bitartez, haurrei aniztasunak duen garrantzia transmititzea.\nIpuin hau trilogia bateko azkena da; “Juliette, neska ausarta” izan zen bilduma honetan argitaratutako lehenengo ipuina, berdintasuna eta genero-estereotipoak lantzen dituena. “Juliette eta Lur izeneko planeta bat” izan zen bigarrena, haurtzaroan kontsumo arduratsuaren eta ingurumena zaintzearen garrantzia lantzea helburu duena.\nOraingo honetan, “Gora desberdintasuna, Juliette!” ipuinarekin, hiru ikuspuntutatik landu nahi dugu haurrekin desberdintasunak duen garrantzia. Ikuspuntu horietako bat da desberdina denarekiko errespetua. Bestalde, aniztasunak ematen digun aberastasunetik landu nahi dugu gaia. Eta, azkenik, gaia bakoitza berezia, desberdina eta errepikaezina izateak duen garrantziaren ikuspuntutik lantzea da helburua, era horretan haien nortasuna indartuz.\nBilduma honen jatorria nire alaba Lucíarekin lotuta dago; egun batean, ikastolatik etxera etorri eta kontatu zidan bere lagun onenetako batek esan ziola ez zirudiela neska bat, erantzun egiten zuelako. Hortik sortu zen haurtzaroan genero-berdintasuna lantzeko eta gizartean nagusi diren estereotipoekin hausteko ipuin bat idazteko beharra. Eta horrelaxe sortu zen “Juliette, neska ausarta”. Harrera ona izan zuenez, bildumarekin jarraitu dugu, pertsonaiari abentura berriak bizi araziz, baina beti haurtzaroan balioak transmititzeko helburuz.\n“Gora desberdintasun, Juliette!” ipuinarekin, aniztasun etnikoaren, genero-aniztasunaren, aniztasun funtzionalaren... aldeko mezua transmititu nahi dugu, desberdina izateak gizartean duen balioaren garrantziaren aldeko mezua. Kuatrikomian inprimatutako ipuin irudiztatua izango da, azal gogorrekoa, 240 mm-ko zabalera eta 170 mm-ko altuerarekin.\nHaurtzaroan balioak lantzea\nHaur-literaturara eduki didaktiko eta bisualki erakargarria ekartzea\nPertsonaia femeninoa erakustea balioen erreferente gisa (gaiak bestelakoak izan arren, berdintasuna lantzen jarraitzea)\nAniztasuna ikuspuntu zabal batetik lantzea (funtzionala, etnia, orientazio sexuala…)\nGipuzkoako askotariko kolektiboekin lankidetzan jardutea, eta aniztasunaren inguruan sinergiak sortzea.\nBERARIAZKO HELBURUAK (zergatik egiten dugu crowfunding bat?):\nIpuin irudiztatua inprimatzeko gastuak finantzatzeko. Proiektua handinahia da, baina oraindik txikia, eta crowfundingari esker, ipuin irudiztatua inprimatu eta horrekin lotutako gastu guztiei aurre egin ahal izango diegu.\n“Juliette unibertsoa” jende gehiagori ezagutaraztea. Crowfundingak ekonomikoki laguntzeaz gain, jende gehiagorengana iristeko eta “Juliette unibertsoa” eta orain arte argitaratutako ipuinak ezagutarazteko modu oso baliagarria izango dela uste dugu.\nINDARGUNEAK ETA BEREIZTEN GAITUZTEN PUNTUAK:\nIpuinak haurrekin haiek kezkatzen dituzten askotariko gaiak lantzeko tresna oso baliagarriak dira.\nEz dago genero-berdintasuna, ingurumena zaintzearen garrantzia edo aniztasuna bezalako gaiak lantzen duen eta haurrengana zuzenduta dagoen material askorik.\nIpuineko ilustrazioak oso erakargarriak dira.\nIpuina entretenigarria da, irakurtzeko erraza eta oso bisuala.\nAurretiaz ere badugu esperientzia proiektuan, bi ipuin irudiztatu argitaratu baitugu, horietako bat haurtzaroan genero-berdintasuna eta -estereotipoak lantzeko helburua duena. Besteak jasangarritasunarekin eta ingurumena zaintzearekin lotutako balioak jorratzen ditu. Ipuin biak daude argitaratuta eta herrialde osoko liburu-dendatan banatuta, eta “Juliette, neska ausarta” ipuinaren lehenengo edizioa agortuta dago eta argitaratu berri dugu bigarren edizioa.\nProiektuaren motibazio nagusia da, formatu bisual erakargarri baten bitartez, haurtzaroan balioak landuko dituen hezkuntza-edukia eskaintzea. Haurrak kezkatzen dituzten gaiak lantzeko tresna oso indartsuak dira ipuinak eta, Juliette pertsonaiaren eskutik, balioak transmititzen dituen ahaldundutako pertsonaia femenino indartsu batekin identifikatuta senti daitezen lortzen dugu, edozein haurri gerta dakizkiokeen eguneroko egoeren bitartez.\nBaina, horrez gain, gizarteratzen lagundu nahi dugu eta, behar besteko aurrekontua izatera iristen bagara, braillez idatzita argitaratuko dugu “Gora desberdintasuna, Juliette!” ipuina. ONCE erakundea arduratzen da braillez idatzitako ipuinen edizioz, ikusmen-urritasuna duten umeak alfabetatzen laguntzeko. Ezarritako helburua lortzen badugu, ONCE erakundeari emango dizkiogu braillez idatzitako ipuin horiek, haurrentzako haien liburutegian aniztasunaren aldeko Juliette-en abenturak irakurtzeko aukera egon dadin. Lagun iezaguzu helburu hori lortzen!\nHauei zuzenduta dago proiektua:\n5 eta 9 urte bitarteko haurrei eta haien familiei.\nKultura-etxeei eta haurtxokoei.\nNerea Kortabitarte, egilea.\nKazetaria lanbidez, eta komunikazioaren eta kulturaren zale amorratua. Orain dela hogei urtetik profesionalki horretan lan egiteko zorte ikaragarriarekin. Sektore pribatuan (Fnac, Telecinco, Cadena SER, Irusoin) zein publikoan (Donostia Kultura, Plan Estrategikoa) lan egin dut, hainbat kultura-proiektutarako. “Juliette, neska ausarta” eta “Juliette eta Lur izeneko planeta bat” ipuinak idatzi ditut.\nRuben Barriga Caballero eta Pablo Garcia de la Fuente, ilustratzaileak.\nPablo eta Ruben ohartu ziren, arkitektoa eta filosofoa izateaz gain, eurek izan nahi dutena izan daitezkeela. Sortzaileak dira lanaldi osoz, eta ez dago haiek mugatuko dituen orririk edo mihiserik. Kartelen diseinua, erakusketak eta baita dekorazioa ere; haien eskuetatik pasatzen diren arte-modalitateetako batzuk besterik ez dira. “Juliette eta Lur izeneko planeta bat" ipuinak etengabeko sormen-bilaketa hori pertsonifikatzen du, eta sortu berri duten MKF Studio markarekin elkarrekin egin duten lehenengo lanetako bat izan da.\nLehenengo ipuina idaztearekin hasi zen proiektu hau. Rubeni berehala berotu zitzaion gogoa ipuina ilustratzea pentsatze hutsarekin… eta hortxe hasi zen magia. Behin Juliette pertsonaia sortu ondoren, itxura hartzen joan zen abentura. Bigarren ipuinean sartu zen Pablo proiektuan. Rubenek eta Pablok ematen diete forma ilustrazioei, ipuina maketatzen dute, eta markaren diseinu grafikoaren arduradunak dira. Eta Nerea arduratzen da ipuinak idazteaz, Komunikazio-planaz eta beste batzuekiko kolaborazioez.\nIrungo Udala. Gazteria eta Kultura saila\nHelburu bikoitza du gure konpromiso sozialak. Lehenik eta behin, ipuin irudiztatu bat argitaratuta, kulturari laguntzea. Eta, bestetik, haurtzaroan balioak transmititzea.\nProiektu honek gizartean eragin positiboa izango duela uste dugu, eta horixe defendatzen dugu, balioetan heztea funtsezkoa baita, eta haurtzaroa baita balio positiboak sortzeko bizitzako etaparik garrantzitsuenetako bat. Oraingo honetan aniztasuna landuko dugu, justizia soziala bultzatzeko.\nJuliette-en aurreko proiektuekin ere konpromiso soziala landu dugu, genero-berdintasuna eta klimaren aldeko ekintza defendatuz.


Manu Aizpurua, Hendaiako medikua, zendu da | Lapurdi | KAZETA\nManu Aizpurua, Hendaiako medikua, zendu da\nManu Aizpurua, Hendaiako mediku ezaguna, zendu da Pirinioetan mendi istripu batean. Beste lagun batekin bi eguneko zeharkaldia egitera joan zen Pic du Midi d'Ossau aldera. Larunbat iluntzean Pombieko aterpera itzultzen zela, nonbait elurrarekin irrist egin eta Bious-Artigueseko aintzirarantz erori eta bertan hil zen.\nKazeta|2018/05/02 12:15|0 iruzkin Eguneratua:\nManu Aizpurua Sarasola\nIstripua joan den larunbat iluntzean gertatu zen Pic du Midi d'Ossaun. Bezperatik Manu Aizpurua oreretarra beste lagun batekin batera zeharkaldia egiten ari ziren Pirinioetako paraje ezagun horretan ezbeharra gertatu zenean, Naiz atariak azaldu duenez.\nLarunbat iluntzean, Pombieko aterpe aldera jaisten ari zirela, nonbait elurrarekin lerratu eta amildegiratu egin zen, Bious-Artigueseko aintzira aldera.\nOlorueko jendarmeriako kideek jardun zuten 58 urteko mendizalea xerkatzeko lanetan. Gauerdian arroila batean hilik atzeman zuten.\nOreretakoa sortzez, Manu Aizpurua Sarasola aspalditik bizi zen Hendaian. Familia medikua zen, eta azken urteotan Ihiltoki osasun zentroan jardun zuen.\nHeldu den larunbatean, 11.00etan, omenaldi bat eskainiko diot bere hurbilekoek, Hendaiako Sokoburun.


Espainiako kostaldean etxeak eraikitzea baino areago, aspaldi honetan eragin izan den kalterik larrienetako bat higiezinen eztandaren ondorioz gertaturiko urbanismoaren hazkuntza kaotikoa izan da. Prozesu horrek urbanizazioen ugalpen eta barreiatzea azkartu egin du; urbanizazio horiek lurralde asko “ebasteaz” gainera, natur baliabideetako gastua gehitzen dute eta kutsadura handitzen dute, bertaraino iristeko automobila hartu behar baita, hiriguneetatik eta bertako zerbitzuetatik kilometro batzuetara daudelako gertuenekoak.\n“Paisaiaren zaintzaren konponbidera iritsiko gara gizarteak urbanismo planetan ingurunearekiko sentikortasuna indar dadin eskatzen badie udalei” adierazi du Observatori del Paisatge erakundeak (paisaiaren legea plazaratzean sortu den kontsortzio publiko katalana). Hiritarrak ere esku har dezake ekimen lokalagoak sustatuz, hala nola elkarteek sor ditzaketen paisaia-kartak. Izen horrekin praktika onen adierazpen bat identifikatzen da: horren bitartez, lurralde jakin bateko paisaia hobetzeko, hitzarmena sinatzen dute bertako eragileek.


EREIN Pribatuak 2021 - Enpleguaren sorrera garbirako laguntzak - Eusko Jaurlaritza\n[EREIN Pribatuak Enplegua 2021]\nNekazaritza-sektorearekin lotuta ez dauden jarduerak, baina sektore hori dibertsifikatzen dutenetena inbertsioak. Nekazaritza kontzeptuak barne hartzen du nekazaritzakoa, abeltzaintzakoa eta basokoa dena, bat etorriz Nekazaritza eta Elikagaigintza Politikako abenduaren 23ko 17/2008 Legearen 4. artikuluko 1. apartatuarekin.\nHelburu hori lortzeko, berebiziko eginkizuna dute HAZI Fundazioaren moduko landa-garapeneko elkarteek, landa-garapeneko jardueretan eragile ekonomiko eta sozialen partaidetzarako eta lankidetzarako tresnak diren aldetik.\n- Arabako, Bizkaiko y Gipuzkoako landa-garapeneko elkarteak, proiektua garatuko den eskualdearen arabera. Elkarte horiek laguntza teknikoa eta administratiboa ematen diote Landaren eta Itsasertzaren Garapeneko eta Europar Politiketako Zuzendaritzari, Ekonomiaren Garapen eta Azpiegituren Sailak elkarte haietako bakoitzarekin sinatuta daukan lankidetza-hitzarmenaren bitartez.\n- Hazi Fundazioa, Ekonomiaren Garapen, Jasangarritasun eta Ingurumen Sailaren beraren baliabidea den aldetik.\nG4, G5 eta G6 sailkatutako landa-eremuetan ekonomia garatzeko eta dibertsifikatzeko laguntzak finantzatzeko baliabide ekonomikoak Euskal Autonomia Erkidegoko 2021eko ekitaldirako Aurrekontu Orokorretan xede horretarako ezartzen diren kredituetatik aterako dira, honela banatuta:\n2021 2022 GUZTIRA\nEnpleguaren sorrera garbirako laguntzak\nEnpleguaren sorrera garbirako laguntzen onuradunak\nLaguntza horien onuradun izan ahalko dira mikroenpresak, enpresa txikiak eta ertainak, betiere nekazaritzakoak ez badira eta landa-eremuetan badaude. Nolanahi ere, kasu bakoitzean aplikatzekoa den hitzarmen kolektiboan xedatutako orduen % 50eko enplegua izan beharko da, gutxienez. Era berean, laguntzak jaso ahalko dituzte enpresa-izaera hartuko duten pertsona fisiko langabeek, baldin eta eremu horietan bizi badira eta beren autoenplegua sortuko duen nekazaritzakoa ez den proiektu bati ekiten badiote.\nLaguntzen onuradun izan ahalko dira nortasun juridikorik ez duten pertsona fisiko edo juridiko pribatuen taldeak, ondasun-erkidegoak edo, nortasun juridikorik eduki gabe ere, proiektuak eta jarduerak aurrera eraman ditzakeen unitate ekonomiko edo ondare bereizi mota oro. Haietan partaide diren pertsona fisiko edo juridiko pribatu guztiak joko dira onuraduntzat, eta guztiek bete beharko dituzte agindu honetan eta agindua garatzeko eta aplikatzeko arauetan ezarritako eskakizunak eta baldintzak.\nEgunean izatea zerga-betebeharrak eta Gizarte Segurantzarekikoak.\nDeialdi honen xede diren landa-eremuetan burutzea jarduketa diruz lagungarriak.\nDibertsifikazio-jarduerak direnean, onuradunaren lanbide nagusiak nekazaritza izan behar du, Nekazaritza eta Elikagaigintza Politikako abenduaren 23ko 17/2008 Legearen 4. artikuluko 14. apartatuko definizioaren arabera.\nEnplegua sortuz gero, onuradunak deialdi honetako landa-eremuan sortu behar du enplegua; jarduera independenteak sortuz gero, berriz, deialdi honetan barne hartutako landa-eremuan bizi behar du.\nEnpresa krisialdian ez egotea, estatuek krisialdian dauden enpresa ez-finantzarioak salbatzeko eta berregituratzeko ematen dituzten laguntzei buruzko zuzentarauen arabera (2014/C 249/01).\nElkarteen kasuan, horiek ez egotea Elkartzeko Eskubidea arautzen duen martxoaren 22ko 1/2002 Lege Organikoaren 4. artikuluko 5. eta 6. zenbakietan aurreikusitako debeku-kausetan. Eta administrazio-prozedura ez eten izana ez-zilegitasun penalaren zantzu arrazionalak egoteagatik, 1/2002 Lege Organikoaren 30.4 artikuluan xedatutakoari jarraikiz, betiere ebazpen judizial irmorik den arte; haren arabera, dagokion inskripzioa egin ahalko da dagokion erregistroan.\nDirulaguntzak edo laguntza publikoak eskuratzea eragozten duen epai irmorik ez izatea, ez eta horretarako legezko inolako debekurik ere, sexu-bereizkeriagatiko debekuak barne, Emakumeen eta Gizonen Berdintasunerako otsailaren 18ko 4/2005 Legearen azken xedapenetako seigarrenean xedatutakoarekin bat etorriz.\nAdministrazioarekin hitzartutako kontratu ororen ebazpen irmoa eragin ez izana.\nJakinaraztea diruz laguntzen den gastu bera ordaintzeko beste dirulaguntza, laguntza, diru-sarrera edo baliabide ekonomikorik eskatu dioten ala ez administrazio publiko edo erakunde publiko edo pribaturen bati, eta eskuratu duten ala ez.\nNekazaritzaren arloan jarduten duten profesional, enpresa edo bestelakoen elkarte edo erakundeak badira, emakumeen presentzia izatea zuzendaritza-organoetan (Emakume Nekazarien Estatutuari buruzko urriaren 15eko 8/2015 Legearen arabera).\nDeialdiaren araudia AGINDUA, 2020ko abenduaren 15ekoa, Ekonomiaren Garapen, Jasangarritasun eta Ingurumeneko sailburuarena, zeinaren bidez iragartzen baita G4, G5 eta G6 sailkatutako landa-eremuetan ekonomia garatzeko eta dibertsifikatzeko laguntzen 2021eko ekitaldiko deialdia, entitate pribatuei zuzendua (Erein Pribatuak).\n- Arabako, Bizkaiko y Gipuzkoako landa-garapeneko elkarteak, proiektua garatuko den eskualdearen arabera.\nPosta elektronikoa: i-lacalle@euskadi.eus\nPosta elektronikoa: i-ortegaruiz@euskadi.eus\nItziar Ibernia (Gipuzkoa)\nPosta Elektronikoa: i-ibernia@euskadi.eus\nEnpresa-plana (hemen deskargatu daitekeen eredua erabili)\nMerkatu-azterketa (inprimakian jasota ez dagoen informazio gehigarria badu)\nAurrekontuak eta/edo fakturak\nTaula, aurrekontuen eta/edo fakturen zehaztasunekin (hemen deskargatu daitekeen eredua erabili)\nBeharrezkoak diren baimenak eta lizentziak edo horiek lortzeko eskabideak\nLankidetza-akordioak (hala badagokio)\nLan-bizitzaren txostena (hala badagoio)\nPrestakuntza-ikastaroen titulazioak eta/edo egiaztapenak (hala badagokio)\nErrolda-ziurtagiria (pertsona fisikoa bada)\nTitulu Nagusiz Nekazari (TNN) izatearen egiaztapena\nNekazarien Gizarte Segurantzako alta (TNN izatea aitortu badu eta egiaztagiri espezifikorik ez badu aurkezten)\nAzken ekitaldian PFEZan egindako nekazaritza-etekinen deklarazioa (TNN izatea aitortu badu eta egiaztagiri espezifikorik ez badu aurkezten)\nUstiategiaren titulartasunaren edo titularkidetasunaren egiaztapena (hala aitortu badu)\nEratze-eskritura (pertsona juridikoa bada\nEstatutu sozialak (pertsona juridikoa bada)\nIdentifikazio Fiskaleko Zenbakia (pertsona juridikoa bada)\nSozietateen Gaineko Zerga (200 Eredua) (pertsona juridikoa bada)\nDagozkion erregistro publikoetan inskribatu izanaren egiaztapena (pertsona juridikoa bada)\nNortasun juridikorik ez duten taldeen eta ondasun-erkidegoen kasuan, kide guztiek sinatutako dokumentua, taldeko kide bakoitzak hartutako gauzatze-konpromisoak jasoko dituena\nProiektua burutzeko luzapenarako eskabidea\nBesteren konturako kontratazioen kasuan:\nGizarte Segurantzan alta emanda dagoela egiaztatzen duen dokumentazioa.\nTC2 - Kontratazio-hilabeteko langileen izen-zerrenda.\nAltaren aurreko langabezia-egoera egiaztatzen duen lan-bizitzaren txostena.\nEnplegua sortu aurreko 12 hilabeteetan enpresako langileen batez besteko kopurua egiaztatzen duen dokumentazioa.\nJarduera independenteak sortuz gero:\nGizarte Segurantzako dagokion erregimenean alta ematea.


naiz: editoriala - Minerala, ekonomiaren eta bizitzaren oinarrian beti\nAntonio Aretxebala geologoarekin Nafarroako meatzaritzaren harira gaur argitaratzen dugun elkarrizketak informazio asko eta testuingurua ematen ditu. Minerala gure bizitzaren oinarria dela gogoratu eta aurrera begira erronkak seinalatzen ditu. Meatzaritza tradizionala, deszentralizatua, garaiko burdinolena kasu, eta meatzaritza industriala bereizten ditu, hau da, eraikuntzaren eztanda frenetikoarekin batera hormigoiarentzat lan egiten duen Magnesitas enpresarena bezalakoa. Eta egungo meatzaritzaren hainbat joera espekulatibo eta perbertsoren berri ematen digu. Hemen potasa atera, Brasilen behitegi erraldoiak jarri eta McDonald’s-en irabaziei begiratzen diena, edo Muga bezalako megaproiektuena, promesa faltsuak puztu, eta akzioak igotzean, den-dena saldu zuena.\nAutobus elektriko batek bost aldiz meatzaritza gehiago behar du. Energia berriztagarriek gure bizitza, bere abiadura osoan, sostengatu behar badute, hamar aldiz. Meatzaritzaren faktorea hor dago, nahitaez. Aretxabala geologoak “Green Deal” edo berdez jantzitako politika batzuk zalantzan jartzen ditu. Bere ustez, robotek zuzendutako Industria 4.0 hori ponpa handiz saltzen digute, baina zalantzan jartzen du etorkizun horren oinarri minerala, ezinezkotzat du ia; horretarako meatzaritzarik egongo ote den, eta nolakoa izango den, ez dago argi.\nBaliabideak urritzen doaz, klima larriagotzen, pobrezia hedatzen eta ingurumena zornatzen, hazkundea ez da betierekoa. Mineral edo metal arraroen aroan gaude, meatzaritza itsasoko sakongune handietara, Ipar Polora edo Ilargira begira dago. Baina, Euskal Herriak, gure produkzioak, oinarri minerala behar du. Meatzaritza behar dugu, herria, industria, akademia eta ikerketa uztartuz, kate produktiboen luzera mozteko, kanpoko baliabide eta garraioen menpekotasuna gutxitzeko. Gure jendea hiltzen ari zenean, hil ala biziko maskarak eta tresnak egiteko makina falta oroitzeak, betirako lotsatu ez gaitzan.


kataku ekintzak: 15_03\nJoseba Baleztenak pauso bat gehiago eman du eta banda oso bat elkartu du bere kantuen osotasunaren bila. Lehendik berekin aritzen zen Felix Buff-en bateriaren laguntzaz gain, Xan Bidegain (baxua eta perkusioa), Napoka Iria taldeko Miren Narbaiza (gitarra elektriko eta akustikoak, ahotsak eta perkusioa) eta Ander Mujika (gitarra eta ahotsak) izango ditu bidelagun.\nJoseba B. Lenoir-en 'Tenpesta' estudioko azken diskoko kantuekin batera, Berako gitarra-jotzaileak sorturiko kantuak osatzen dute zuzeneko kantu zerrenda. Tartean, Izar & Star zikloan eman zuten Neil Young & Crazy Horse handien kanturen bat, ere.\nApirilak 2 Ortzeguna\nEderra izan zen!\nArgazkiak eta bideoa: A.Zubieta\nArnasten ikasteko berriz diskoaren aurkezpen birari amaiera emango dio Napoka Iria bikoak martxoan. Urte eta erdi igaro da diskoa kalean jarri zutenetik, eta tarte horretan hainbat eta hainbat kontzertu eskaini ditu bikoteak. Euskal Herrian ez ezik Japonian, Galizian eta Espainian aritu dira.\nMartxoan azken sei kontzertuak eskainiko dituzte Ander Mujikak eta Miren Narbaizak, denboraldi baterako agur esan aurretik. Kontzertu “bereziak” izango direla iragarri dute.\nBirako azken emanaldia Katakun eskainiko dute.\nDuela hilabete batzuk Zaragozako Rouille taldeak kale egin zigun Katakun. Kontzertua bertan behera utzi behar izan zuen taldekide bat gaixo zutelako. Badirudi sendatu zaigula eta gogoz datorzkigu beraien bigarren saiakeran.\nAmanda Woodward, Interlude, Prau edo Visión Túnel bezelako taldeetan aritutako kideek osatzen dute Rouille (Zaragoza) taldea. Urte bateko ibilbidearekin 7 abestiko “On tue ici” izeneko diska grabatu berri dute. Frantsesez abestutako rock ilun eta eta indartsua jorratzen dute. Zaragozatik Frantzia alderako bidean katakun geldialditxoa egingo dute.\nAldi hontan gainera, "Morrophine" taldeak lagundurik etorriko dira, Zaragozakoak hauek ere, eta gurean jadanik ezagun ditugunak, izan ere duela bi urteko Berako bestetan Morphine taldearen abestiak zuzenekoan entzuteko aukera eskeini ziguten.\nMorrophine taldearen entsegu bat


Fermin Muguruzari elkarrizketa gaur irratia.com en Sustatu.eus - Teknologia albisteak\nFermin Muguruzari elkarrizketa gaur irratia.com en\nBilbo Hiria irratia - bilbohiria.com\n2006-05-09 : 15:05\nGaur arratsaldean Fermin Muguruzari egindako elkarrizketaren aurrerapena aireratu eta sareratuko du irratia.com irratsaioak Bilbo Hiria irratiaren sintonian. Iragan astean kaleratu zen Fermin Muguruzaren disko berria, "Euskal Herria Jamaika Clash" goiburukoa. Gaur gauean ETB1ek emango du Fermin eta lagunen jamaikako ibileren berri ematen duen dokumentala, baina aurrerapen gisa oso kontu interesgarriak aipatzen ditu Ferminek Gaubasako Anartz Bilbao eta Jabi Zabalarekin egindako solasaldian.\nElkarrizketa luzea izan zen eta, beraz, gaurkoa aurrerapena baizik ez da izango. Berau osorik entzuteko aukera izango da aurrerago Gaubasa irratsaioan. Arratsaldeko 6etatik aurrera izango duzu entzungai saioa Bilbo Hiriaren zuzeneko emisioan, eta bihartik aurrera podcast eran, beti bezala.\nDuela bi hilabete aurkeztu zuen Bilbo Hiriak bere webgune berria, zuzeneko emisioaz gain, igorritako irratsaio guztiak mp3 formatoan biltzen dituena. Podcast eran harpidetza egiteko aukera ematen du. Gainera, iragan astean dexente hobetu zuen zuzeneko emisioaren kalitatea.


urtarrila 2015 – Gureberriak\nurtarrila 28, 2015 gureberriak Erantzunak desaktibatuta daude PREPOLITIKA EZ, POLITIKA BEHAR DUGU sarreran\nurtarrila 15, 2015 gureberriak Erantzunak desaktibatuta daude ERREALISMO POLITIKOA sarreran\nGauza jakina da edozein herrik bere historia ezagutzeak garrantzia handia duela. Baina horrek ezin gaitzake historizismoan erortzera bultzatu. Historiak, edo izan ginen horrek, horrek bakarrik ez gaitu askatuko. Beste behin ere, Politikaren premia nabarmendu nahi […]\nurtarrila 13, 2015 editor Erantzunak desaktibatuta daude Aniztasunaren alde: independentzia sarreran\nAniztasuna, elkarbizitza, konponbidea… Asko erabiltzen dira hitz horiek azken boladan, baina ba ote dakigu zertaz ari garen zehazki horiek ahotan dauzkagunean? Arazoei irtenbidea topatzeko, beharrezkoa da jatorrira jotzea, arazoa sortu duten oinarrizko arrazoien bila joatea. […]


Lakari Webgunea - Talaios Koop.\nBezeroa: Lakari Koop.\nData: Maiatza, 2020\nKategoria: Web garapena, Komunikazioa\nProiektu URL: Lakari.eus\nAurreko astean ikusiko zenuten bezala Lakari Kooperatibaren webgunea berritu dugu. Honela, diseinu berria egiteaz gain, webgunearen egitura berritu dugu. Berriro ere WordPress erabili dugu, baino gero ACF advanced custom fields eta SAGE erabili ditugu wordpress pro garapen bat sortzeko. Izan ere WordPress, blogak sortzeko tresnaren backenda baliatzen dugu erabiltzaileari erabilerraztasuna emateko. Baino kanpora begira puntako teknologien multzo bat erabiltzen dugu php eta estiloak era aurreratuan erabiliaz.\nJaki proiektuari, Dendari eta katerin zerbitzuei ikusgarritasun gehiago eskaini diogu. Kipula Studioaren argazkiei toki garrantzitsu bat eman zaie. Ekonomia Sozial Eraldatzaileko proiektuetan pertsonak erdigunean daudela esan ohi dugu, diseinuarekin ideia hori webgunearen oinarri bihurtzen ahalegindu gara eta horregatik, berebiziko lekua dute Lakaritarren irudiek.\nBestalde, web garapenetan egin ohi dugun gisan, kanpora begirako diseinua berritzeaz gain, hemendik aurrera moldagarria eta erabilerraza izango den tresna garatu dugu. Diseinatzaileak ez izan arren Lakaritarrek euren behar eta asmoetara egokitu dezaten webgunea aurrera begira. Ez da diseinu lan soila gurea, tresna kutxa sortu dugu, Lakaritarrak trebatu eta euren tresnen jabe izan daitezen, baita web kudeaketan ere. Datozen hilabeteetan Lakariren komunikazio eta marketin estrategiaren arabera landutako tresna eta funtzionalitate berriak martxan jartzen joango gara.\nHaurtzaro ikastolaren webgunea